open-index/open-wikipedia-markdown huggingface dataset:
എൻ.കെ.ശശിധരൻ

ഒരു ജനപ്രിയ നോവലിസ്റ്റും ആദ്യകാല സിനിമാ പ്രവർത്തകനുമായിരുന്നു **എൻ കെ ശശിധര**ൻ. 50 ലധികം നോവലുകൾ രചിച്ച് ശശിധരൻ തൊണ്ണൂറുകളിലാണ് സാഹിത്യ രചനയിലേയ്ക്ക് പ്രവേശിക്കുന്നത്. 1990-ൽ മനോരാജ്യം വാരികയിൽ രൗദ്രം എന്ന നോവൽ പ്രസിദ്ധീകരിച്ചതോടെ എൻ.കെ.ശശിധരൻ ജനകീയ സാഹിത്യരംഗത്ത് ശ്രദ്ധേയനായി. തുടർന്ന് ഞാൻ ഹിരണ്യൻ, കർഫ്യൂ എന്നീ നോവലുകളും മനോരാജ്യം വാരികയിൽക്കൂടി പ്രസിദ്ധീകരിച്ചു. ക്രൈം – ത്രില്ലർ, രാഷ്‌ട്രീയ നോവലുകളായിരുന്നു അദ്ദേഹത്തിന്റെ മേഖല. പഴയകാല ജനപ്രിയ പ്രസിദ്ധീകരണങ്ങളായ മംഗളം, മനോരമ തുടങ്ങിയ ആഴ്ച്ചപ്പതിപ്പുകളിലൂടെ അദ്ദേഹം വായനക്കാരുടെ അദ്ദേഹത്തിന്റെ നോവലുകൾ ജനമനസുകളിൽ ഇടം പിടിച്ചു. 92-93 കാലഘട്ടത്തിൽ മനോരാജ്യം ആഴ്ച്ചപ്പതിപ്പിൽ സബ് എഡിറ്ററായി പ്രവർത്തിച്ചിട്ടുണ്ട്. അദ്ദേഹത്തിന്റെ കർഫ്യൂ എന്ന കൃതി ചലച്ചിത്രമായിട്ടുണ്ട്. ടെലിവിഷൻ സീരിയൽ രംഗത്തും സജീവമായിരുന്നു. 2020 ൽ പ്രസിദ്ധീകരിച്ച അഗ്നിമുഖമാണ് അദ്ദേഹം എഴുതിയ അവസാനത്തെ നോവൽ.

## ആദ്യകാലം
കൊടുങ്ങല്ലൂരിൽ എൻ.കെ സരോജിനി അമ്മയുടെയും ടി.ജി നാരായണപ്പണിക്കരുടെയും മകനായി 1955 നവംബർ ഇരുപത്തിയഞ്ചിന് ജനിച്ചു. ശാസ്തമംഗലം ആർകെഡി എൻ.എസ്.എസ്. ഹൈസ്കൂളിൽ പ്രാഥമിക വിദ്യാഭ്യാസം നിർവ്വഹിച്ച അദ്ദേഹം ഒറ്റപ്പാലം എൻ.എസ്.എസ്. കോളേജിൽ നിന്ന് ബിരുദവും കാലിക്കറ്റ് സർവകലാശാലയ്ക്ക് കീഴിൽ എംഎ മലയാള സാഹിത്യത്തിൽ ബിരുദാനന്തര ബിരുദവും നേടി . റേഡിയോ നാടക രചയിതാവ് എന്ന നിലയിൽ,  തൃശൂർ, കോഴിക്കോട് ആകാശവാണി നിലയങ്ങളിലൂടെ അദ്ദേഹം തൻ്റെ ഔദ്യോഗിക ജീവിതം ആരംഭിച്ചു. മലയാള സിനിമയിൽ ഏകദേശം പതിനാല് വർഷക്കാലം സഹസംവിധായകനായി അദ്ദേഹം പ്രവർത്തിച്ചിട്ടുണ്ട്. രാജപരമ്പര, അഗ്നിശലഭങ്ങൾ, ചുവന്ന അങ്കി തുടങ്ങിയ സിനിമകളുടെ തിരക്കഥയും സംഭാഷണവും ശശിധരന്റേതായിരുന്നു. നിരവധി റേർിയോ നാടകങ്ങളും എഴുതിയിട്ടുണ്ട്.

## മരണം
2023 നവംബർ 23 ന് ഹൃദയാഘാതത്തെത്തുടർന്ന് ശശിധരൻ അന്തരിച്ചു. മരണസമയത്ത് അദ്ദേഹത്തിന് 69 വയസായിരുന്നു. അവസാനകാലത്ത് ആലുവയിലെ ചൊവ്വരയിലായിരുന്നു താമസം.

## പ്രധാന കൃതികൾ

# അങ്കം,
# രാത്രിയുടെ കണ്ണ്,
# ദി കിങ്
# ദ വാർ
# ദ ഗ്യാംഗ്
# ഇത്‌ അനന്തപുരി,
# കറുത്ത രാജാക്കന്മാർ,
# ചിലന്തി,
# ബാറ്റിൽ ഫീൽഡ്
# ആസുരം,
# ഡെസ്റ്റിനേഷൻ
# റാക്കറ്റ്സ്,
# കില്ലേഴ്സ്,
# ചെങ്കൽചൂള
# യുദ്ധകാണ്ഡം
# അതീന്ദ്രിയം,
# ഞാൻ ആദിത്യൻ
# ഞാൻ ഹിരണ്യൻ
# എക്സ്പ്ലോഡ്
# ഡെർട്ടി ഡസൻ
# ലിക്കർ മാഫിയ (ബാറ്റൺ ബോസുമായി ചേർന്ന് എഴുതി)
# ഞാൻ സൂര്യപുത്രൻ
# അഗ്നിമുഖം
# രൗദ്രം
# മർമ്മരങ്ങൾ
# കോക്കസ്
# പകിട
# മന്ത്രകോടി
# നിഗൂഢം
# രക്തം
# നെയ്വിളക്ക് (വാല്മീകി രാമായണവും കമ്പരാമായണവും അവലംബിച്ച് 2002ൽ എഴുതിയ നോവൽ)
# കാശ്മീർ കാശ്മീർ
# ക്രൈം സിറ്റി
# ശത്രു സംഹാരം
# സിംഹാസനം
# വന്യം
# പൊയ്ത്ത്
# കർഫ്യൂ
# കൽഹാരപുഷ്പങ്ങൾ
# കണ്ണൂർ
# മരണമുദ്ര
# വരൂ ശ്രീനിലയത്തിലേയ്ക്ക് പോകാം
# രാഗം മോഹനം
# കൌണ്ട് ഡ്രാക്കുള
# ഇൻവെസ്റ്റിഗേഷൻ
# ഫ്ലാഗ്
# ആദ്യത്തെ കണ്മണി
# ദേവലോകത്തൊരു പൈങ്കിളിക്കഥ
# ദ്യൂതം
# റെഡ് അലർട്ട്
# രാഗം മോഹനം
# ഇനി രുദ്രപർവ്വം
# അസുരവൃത്താന്തം
# കിംഗ്
# ഡസ്റ്റിനേഷൻ
# വാണിഭം

### റേഡിയോ നാടകങ്ങൾ

- ഇനി മരണം തരൂ (1981)

- അത്യുന്നതങ്ങളിൽ (1981)

- ഇവിടെ കുറേ മനുഷ്യർ (1981)

- വാൾമുനയിൽ ഒരു പ്രേമഗീതം (1988)

- കഥ ഇതുവരെ

- എല്ലാരും പോകുന്നിടം

- ഇനിയും എത്രയോ ദൂരം

- പടുതിരികൾ

- കദനകാണ്ഡം

- പുറത്തേക്കുള്ള വഴി

## ചലച്ചിത്രരംഗം

## അവലംബം

വർഗ്ഗം:എഴുത്തുകാർ
തോട്ടം ശങ്കരൻനമ്പൂതിരി

പ്രസിദ്ധനായ കഥകളി കലാകാരനായിരുന്നു **തോട്ടം ശങ്കരൻനമ്പൂതിരി**(9 ജൂൺ 1881 - 7 ആഗസ്ത് 1943). 
1055-1118. അമ്പലപ്പുഴ. (തോട്ടം മഠം) രസം നടിക്കുന്നതിൽ അതിചതുരനായിരുന്ന തോട്ടം തകഴി കേശവപ്പണിക്കർ, ചമ്പക്കുളം ശങ്കുപ്പിള്ള, മാത്തൂർ കുഞ്ഞു പിള്ള മുതലായ
വരുടെ ശിക്ഷണത്തിൽ കഥകളി അഭ്യസിച്ചു.രാവണവിജയത്തിൽ രാവണൻ, നളൻ, ബാഹുകൻ, അഴകിയരാവണൻ മുതലായവ ഇദ്ദേഹത്തിന്റെ കീർത്തികേട്ട വേഷങ്ങളാണു്. ഉദയശങ്കരൻറ ഗുരുസ്ഥാനമലങ്കരിച്ചു വിദേശത്തു താമസിക്കുമ്പോളാണ് ചരമമടഞ്ഞത്.ഭംഗിയും പ്രൗഢിയും ഉള്ള വേഷമായിരുന്നു തോട്ടത്തിന്റേത്

## അവലംബം

വർഗ്ഗം:കഥകളി നടന്മാർ
കീരിക്കാട്ടു വേലുപ്പിള്ള

1058 - 1114. സമർത്ഥനായ ആദ്യവസാനക്കാരനെന്ന നിലയിൽ ഇദ്ദേഹം ദക്ഷിണകേരളത്തിൽ തൻറ സമകാലിക കഥകളി നടന്മാരുടെയിടയിൽ അഗ്രിമസ്ഥാനംകരസ്ഥമാക്കിയിരുന്നു. കത്തിവേഷങ്ങളെല്ലാം അതുല്യമാണു്. വേഷപ്പകർച്ചയും ആട്ടത്തിന്റെ ചിട്ടയും,അഭിനയവും എല്ലാം അതിരറ്റ ഭംഗിയുള്ള വയായിരുന്നു.പ്രസിദ്ധ വേഷങ്ങൾ:- വിജയത്തിൽ രാവണൻ, ബാഹുകൻ, നളൻ, കാലകേയവധത്തിൽ അജ്ജുനൻ, ഉത്തരാ സ്വയംവരത്തിൽ ബഹള, ദുര്യോധനൻ ഇവയാകുന്നു. മാങ്കുളം വിഷ്ണു നമ്പൂതിരിയല്ലാതെ പറയത്തക്ക ശിഷ്യ ന്മാരായി വേറെ ആരുമില്ല. ഷഷ്ടിപൂർത്തിയാകുന്നതിനു മുമ്പ് മുഖവാതം പിടിപെട്ട് 114-ൽ ഇദ്ദേഹം ഇഹലോകവാസം വെടിഞ്ഞു. വേലുപ്പിള്ള വളരെക്കാലംകൊട്ടാരം കഥകളിയോഗത്തിലെ ഒരു പ്രമുഖ നടനായിരുന്നു.

 
വർഗ്ഗം:കഥകളി നടന്മാർ
വെച്ചൂർ രാമൻപിള്ള

1065-1119.
വൈക്കം - വെച്ചൂർ: അയ്യപ്പക്കുറുപ്പിന്റെ ശിഷ്യനാണു രാമൻപിള്ള ചുവന്ന താടിവേഷത്തിനു സമസ്ത കേരളത്തിലും ഇദ്ദേഹം പ്രശസ്തി സമ്പാദിച്ചു. നരസിംഹത്തിന്റെ വേഷം വളരെ ഗംഭീരമാണ്. എല്ലാ ചുവന്നതാടിവേഷവും കിടയറ്റതായിരുന്നു. കൊട്ടാരം കഥകളി യോഗത്തിലെ പ്രധാന ചുവന്ന താടിക്കരനായിരുന്നു.വെച്ചൂർ. ദക്ഷിണകേരളത്തിൽ വെച്ചൂരിനോളം പ്രാപ്തനും പ്രസിദ്ധനും ആയ ഒരു ചുവന്ന താടിക്കാരൻ ഇതുപര്യന്തം ഉണ്ടായിട്ടില്ല.

വർഗ്ഗം:കഥകളി നടന്മാർ
തുറവൂർ മാധവൻപിള്ള

1050 - 1131.
ദമയന്തി നാരായണപിള്ളയുടെ ശിഷ്യപ്രധാനനായ
ഇദ്ദേഹം വളരെക്കാലം കൊട്ടാരം കഥകളിയോഗത്തിലെ
പ്രമുഖനടനും ആശാനുമായിരുന്നു. അഭിവന്ദ്യനായ ഈ
അനുഗൃഹീതനടൻ ശ്രേയസ്കരമായ കലാസേവനത്തിനുശേഷം തിരുവനന്തപുരത്തും ജഗതിയിലുള്ള സ്വവസതിയിൽ വിശ്രമിച്ചുവരവേ 1181-ാംമാണ്ട് അന്തരിച്ചു.ഇദ്ദേഹത്തിന്റെ ബ്രാഹ്മണാദി മിനുക്കുവേഷങ്ങളെല്ലാംനിസ്തുലമാണു്. കൊട്ടാരം കഥകളി നടൻ, ആറ്റങ്ങൽകൃഷ്ണപിള്ളയെ കുറെക്കാലം അഭ്യസിപ്പിച്ചിട്ടുണ്ടു് .കഴിഞ്ഞ ശതാബ്ദം കഥകളിയുടെ സുവർണ്ണ ഘട്ടമായിരുന്നു. വാസനാസമ്പന്നരും അഭിനയകുശലരും അഭ്യാസ
പടുക്കളു മായിരുന്ന കഥകളിനടന്മാരുടെ സുഭിക്ഷതകൊണ്ട് കൈരളിയുടെ കലാരാമം സമൃദ്ധിയെ പ്രാപിച്ചിരുന്നു. കേരളത്തിന്റെ ദൃശ്യകലാവീഥിയിൽ നികഴ്ത്താനാവാത്തഅത്യഗാധമായ വിടവുകളാണു അവരുടെ
നഷ്ടംമൂലം സൃഷ്ടിക്കപ്പെട്ടിട്ടുള്ളത്. ഭാവിയെപ്പറ്റി യാതൊരു പരിഗണനയും കൂടാതെ അലക്ഷ്യമായി ഉദാസീനതയോടെ നമ്മുടെ കലാരാധകർ വർത്തിക്കുക മൂലം ഇന്നും കഥകളി വിദഗ്ദ്ധനടന്മാരുടെ കാര്യത്തിൽ ദരിദ്രയായിത്തീർന്നിരിക്കുന്നു.
വിശിഷ്ടമായ ഈ അദ്വിതീയദൃശ്യകലയെ, അതിന്റെ കലാമൂല്യത്തിനു കോട്ടം തട്ടാതെവിജയപ്രദമായി പ്രകടിപ്പിക്കുന്നതിന് കഴിവുള്ള യുവനടന്മാർ ഇപ്പോൾ വിരളമാണ്. കഥകളിയ്ക്കാലംബമായി,താങ്ങും തണലും നൽകി, അതിന്റെ പ്രശസ്തിയെ അനുദിനം പോഷിപ്പിച്ചു കൊണ്ടിരിക്കുന്ന ആധുനികരായഅപൂർവം ചില നടന്മാരുടെ കാലം ഇവിടെ വിസ്മരിക്കുന്നില്ല. മാത്രമല്ല, നിസ്സീമമായ കൃതജ്ഞതയും സ്നേഹബഹുമാനവും അവരോടു പ്രകടിപ്പിക്കാതിരിക്കുവാൻ ഒരുദൃശ്യകലാഭ്യുദയകാംക്ഷിക്കും
സാദ്ധ്യമാല്ല

വർഗ്ഗം:കഥകളി നടന്മാർ
തകഴി കുഞ്ചുക്കുറുപ്പ്

കൊല്ലം 1056-ൽ തിരുവിതാംകൂറിൽ തകഴിയിൽജനിച്ചു ജനനം കൊണ്ടു തെക്കനാണെങ്കിലും ആട്ടംകൊണ്ടു വടക്കനാണു1078 മുതൽ മലബാറിൽ പാലക്കാട്ടാണു സ്ഥിരതാമസം. ആധുനികകഥകളിനടന്മാരിൽ പ്രഥമസ്ഥാനമർഹിക്കുന്ന കുഞ്ചുക്കുറുപ്പ് സുപ്രസിദ്ധനായഒരു ആദ്യവസാന വേഷക്കാരനാകുന്നു. വേഷപ്പകർച്ചയും ഒന്നാംതരമാണ്. വേഷഭംഗിയും രസനൈപുണി, ഔചിത്യബോധം, ഫലിതം എന്നിവ കുഞ്ചുക്കുറുപ്പിന്റെ ആട്ടത്തിനുള്ള പ്രത്യേകതകളത്രെ. ഇദ്ദേഹത്തിൻറ രുഗ്മാംഗദൻ, ബാഹുകൻ, നളൻ, വിജയങ്ങളിൽ രാവണൻ,കീചകൻ, സുന്ദര ബ്രാഹ്മണൻ, കുചേലൻ മുതലായ വേഷങ്ങൾ സുപ്രസിദ്ധങ്ങളാണ് കലാമണ്ഡലത്തിലെ ആദ്യത്തെ ആശാനും കുഞ്ചുക്കുറുപ്പാകുന്നു.
ചന്തുപ്പണിക്കർ

കൊല്ലം 1051-ൽ ജനനം.
ഇദ്ദേഹം ഈച്ചര മേനോന്റെ ശിഷ്യനാണ്. ആദ്യവസാനക്കാരൻ, ആശാൻ എന്നീ നിലകളിൽ പ്രസിദ്ധിഭംഗിയും അന്തസ്സുമുള്ള വേഷമത്രേ പണിക്കരുടേത് പച്ച, കത്തിവേഷങ്ങളെല്ലാം ഒരു പോലെപ്രസിദ്ധമാണ്. വീരരസവും ഹാസ്യവും വിശിഷ്യ
നന്നാവും. കോടോത്തു വേങ്ങയിൽ കളിയോഗത്തിൽ
ആദ്യവസാനക്കാരനും, ആശാനുമായിരുന്ന ചന്തുപ്പണിക്കർ ഇപ്പോൾ അടയാർ കലാക്ഷേത്രത്തിലെ കഥകളിഅദ്ധ്യാപകനാണ്.
കാവുങ്ങൽ ശങ്കരൻകുട്ടിപ്പണിക്കർ

കാവുങ്ങൽ ശങ്കരപ്പണിക്കരുടെ മരുമകനായ ഇദ്ദേഹം ഇപ്പോൾ വലിയ കൊട്ടാരം കഥകളിയോഗത്തിലെ ഒരു പ്രധാന നടനും കൊല്ലങ്കോട്ടു രാജാവിൻറ ഹൈസ്കൂളിൽ കഥകളി അദ്ധ്യാപകനുമാണ്. രസസ്ഫുരണം കുറയുമെങ്കിലും ചൊല്ലിയാട്ടത്തിൽ കണക്കും ചിട്ടയുമുണ്ട് വേഷം ഭംഗിയുള്ളതാണു് ആദ്യവസാനം,ആശാൻ, എന്നീ നിലകളിൽ പ്രശസ്തനായ പണിക്കരുടെ വെള്ളത്താടിവേഷം പ്രസിദ്ധമാണ്. കൂടാതെ സൗഗന്ധികത്തിൽ ദീമൻ, ഹനുമാൻ, കീചകൻ, ഉത്തരാസ്വയംവരത്തിൽ ദുാധനൻ ഇവയും പ്രസ്താവാർഹങ്ങളാകുന്നു .പട്ടിക്കാന്തൊടിരാവുണ്ണിമേനോനാണ്
പണിക്കരുടെ പ്രധാന ഗുരുനാഥൻ,
തേക്കിങ്കാട്ടിൽ രാമുണ്ണിനായർ

വള്ളുവനാട് തച്ചനാട്ടുകര രാവുണ്ണിമേനോൻ ശിഷ്യനാണ്. ആദ്യം സ്ത്രീവേഷത്തിൽ പേരെടുത്തു പിന്നീട് ആദ്യവസാനവേഷങ്ങളെല്ലാം വഹിച്ചുപോന്നു.
നാണു നായർ

ലഘുചിത്രം
ചുവന്ന താടി വേഷങ്ങൾക്ക് പ്രസിദ്ധനായിരുന്ന ഒരു കഥകളി നടനാണ് **വെള്ളിനേഴി നാണു നായർ** (1910 - 30 ഓഗസ്റ്റ് 1987). കേരള കലാമണ്ഡലത്തിനും മറ്റ് ടീമുകൾക്കുമൊപ്പം ഇന്ത്യയിലും വിദേശത്തും അദ്ദേഹം വ്യാപകമായി കഥകളി അവതരണങ്ങളിൽ പങ്കെടുത്തു. 1973-ൽ നാണു നായർക്ക് കേന്ദ്ര സംഗീത നാടക അക്കാദമി അവാർഡ് ലഭിച്ചു.

## ജീവിതരേഖ
വെള്ളിനേഴിയ്ക്കു സമീപം ഞാളാക്കുറിശ്ശിദേശത്തിൽ കിഴക്കേകളമെന്ന വീട്ടിൽ 1085 മേടത്തിൽ ജനിച്ചു. ആശാരികോപ്പൻ എന്നു പ്രസിദ്ധനായ കോപ്പൻ നായരുടെയും കാർത്ത്യായനി അമ്മയുടെയും മകനാണ്. അച്ഛന്റെ ശിക്ഷണത്തിൽ 1096-ൽ  മണക്കുളം കളിയോഗത്തിൽ അഭ്യാസം ആരംഭിച്ചു. രണ്ടാംതരം സ്ത്രീവേഷങ്ങളായിരുന്നു ആദ്യ കാലത്ത് ചെയ്തിരുന്നത്. നാണു നായരെ കേരള കലാമണ്ഡലത്തിൽ കഥകളി പരിശീലനത്തിന് കൊണ്ടുപോയപ്പോൾ അദ്ദേഹം കലാരൂപത്തിന് യോഗ്യനല്ലെന്ന് പറഞ്ഞു. എന്നാൽ കലാമണ്ഡലം അധികൃതരുടെ ഈ തീരുമാനം അംഗീകരിക്കാൻ നാണു നായരുടെ അച്ഛൻ തയ്യാറായില്ല. ചുവന്ന താടി കഥാപാത്രങ്ങളുടെ പരിശീലനം തുടങ്ങി. 1120-ാമാണ്ടായപ്പോളേയ്ക്കും നാണുനായർ ഒരു മികച്ച താടി വേഷക്കാരനായി. 
1950 ൽ വെള്ളിനേഴി ഹൈസ്കൂളിൽ അധ്യാപകനായി. 1970 ൽ വിരമിച്ചു.
അഞ്ചേമുക്കാലടി പൊക്കവും ഒത്ത ശരീരവുമായിരുന്നു നാണു നായരുടേത്. വേഷം കെട്ടിയാൽ വലുപ്പത്തിന് ഒരു കുറവുമില്ല. വേഷങ്ങളുടെ അവതരണത്തിനിടെയുള്ള നാണു നായരുടെ കനമുള്ള അലർച്ച പ്രസിദ്ധമായിരുന്നു. നാണു നായരുടെ ബകനും കാലകേയനും വീരഭദ്രനും വളരെ നന്നാവുമെങ്കിലും അദ്ദേഹത്തിന്റെ ത്രിഗർത്തനും കലിയുമാണ് ജനസമ്മതി ഏറ്റവും ലഭിച്ച വേഷങ്ങൾ എന്ന് കെ.പി.എസ്. മേനോൻ കഥകളിരംഗത്തിൽ എഴുതുന്നുണ്ട്. 
മെയ്യും, കയ്യും, കണ്ണും, അലിയും. ദക്ഷന്റെ യാഗസ്ഥലത്തെ (യാഗം) നശിപ്പിക്കുക എന്ന ഉദ്ദേശത്തോടെ എത്തുന്ന വീരഭദ്രന് നാണു നായർ പുതിയ വ്യാഖ്യാനം നൽകി. പച്ച' (ശ്രേഷ്ഠൻ), 'കത്തി' (മോശം) റോളുകൾക്കൊപ്പം ചുവന്ന താടി കഥാപാത്രങ്ങളും 'തുല്യ ഇടം കണ്ടെത്തിയതിനു പിന്നിൽ നാണു നായരുടെ പങ്ക് വലുതാണ്.

## സ്മരണ
വെള്ളിനേഴി നാണു നായരുടെ സ്മരണക്കായി 2001 മുതൽ വെള്ളിനേഴി നാണു നായർ കലാ കേന്ദ്രം പ്രവർത്തിച്ചു വരുന്നു. കഥകളിയിലെ അപൂർവ്വ രംഗങ്ങൾ അവതരിപ്പിക്കുന്ന ഒരു താടി അരങ്ങ് എല്ലാ വർഷവും സംഘടിപ്പിക്കാറുണ്ട്. കീഴ്പാടം കുമാരൻ നായർ, കലാമണ്ഡലം രാമൻകുട്ടി നായർ, കലാമണ്ഡലം പത്മനാഭൻ നായർ, മട്ടന്നൂർ ശങ്കരൻകുട്ടി തുടങ്ങിയവർ ഉപദേശക സമിതിയിൽ പ്രവർത്തിക്കുന്നു.. താഴത്തേതിൽ കേശവൻ മാസ്റ്ററായിരുന്നു സ്ഥാപക പ്രസിഡന്റ്. കലാകേന്ദ്രത്തിന് ഇപ്പോൾ ഒരു പരിശീലന കേന്ദ്രവും ഓഡിറ്റോറിയവും ഉണ്ട്. കഥകളി വേഷവിധാനങ്ങൾ, പാട്ടുകൾ, ചെണ്ട, മദ്ദളം, ചുട്ടി, ക്ലാസിക്കൽ നൃത്തം, തിമില എന്നിവയിലും പരിശീലനം നൽകുന്നു. 2008-ൽ നെല്ലിയോട് വാസുദേവൻ നമ്പൂതിരിയുടെ നേതൃത്വത്തിൽ താടിയരങ്ങ് അരങ്ങേറി. യവനൻ, മണ്ണാൻ, മണ്ണാത്തി തുടങ്ങി സാധാരണക്കാർക്കും ഇഷ്‌ടപ്പെടാവുന്ന കഥാപാത്രങ്ങൾ അവതരിപ്പിച്ചു. കഥകളിയിൽ പ്രാവീണ്യമില്ലാത്തവർക്കായി കഥയും അവതരണവും വിശദീകരിക്കുന്ന ലഘുലേഖകൾ വിതരണം ചെയ്യാറുണ്ട്. ഡോ. വെള്ളിനേഴി അച്യുതൻ കുട്ടിയാണ് കലാകേന്ദ്രത്തിന്റെ തലവൻ.

## അവലംബം

വർഗ്ഗം:കേരളത്തിലെ കലാകാരന്മാർ
വർഗ്ഗം:കഥകളി നടന്മാർ
വർഗ്ഗം:കേന്ദ്ര സംഗീതനാടക അക്കാദമി പുരസ്കാരം ലഭിച്ചവർ
ചെങ്ങന്നൂർ രാമൻപിള്ള(കഥകളിനടൻ)

ആദ്യവസാനം, ആശാൻ എന്നീ നിലകളിൽ അഗ്രിമസ്ഥാനമലങ്കരിക്കുന്നു. ഗുരുക്കന്മാർ: തകഴി കേശവപ്പണിക്കർ, അമ്പലപ്പുഴ കുഞ്ഞുകൃഷ്ണപ്പണിക്കർ. മാത്തൂർ ഗുരുക്കന്മാരുടെ ആട്ടത്തിന്റെ സമ്പ്രദായവും ചിട്ടകളും നിഷ്കർഷിച്ചു പാലിക്കുന്നുണ്ടു. തകഴി കൊച്ചുനീലകണ്ഠപ്പിള്ളയ്ക്കുശേഷം അഭിനയത്തിലും, അഭ്യാസത്തികവിലും ആ പാരമ്പര്യത്തിന്റെ വൈശിഷ്ട്യം ചെങ്ങന്നൂരിന്റെ ആട്ടത്തിൽ മാത്രമേ കാണ്മാനുള്ള
കത്തിവേഷങ്ങൾക്ക്വിശിഷ്യ പ്രസിദ്ധി സമ്പാദിച്ചു. കത്തിയുടെ വേഷപ്പകർച്ചയും, അലയും പ്രശംസനീയമാണു്. പ്രസിദ്ധ
വേഷങ്ങൾ: രാജസൂയത്തിൽ ജരാസന്ധൻ, ബാണൻ,രാവണൻ, കീചകൻ, ചെറിയ നരകാസുരൻ തുടങ്ങിയ എല്ലാ കത്തിവേഷങ്ങളും വെള്ളത്താടിയും, കിമ്മീരവധത്തിൽ ധർമ്മ പുത്രർ, ബാഹുകൻ, രൗദ്രഭീമൻ എന്നിവയുമാണു്. കൊട്ടാരം കഥകളിയോഗത്തിലെ ആശാനാണയിരുന്നു ചെങ്ങന്നൂർ രാമൻപിള്ള.
എഴുമറ്റൂർ ശ്രീകണ്ണച്ചതേവർ ക്ഷേത്രം

പത്തനംതിട്ട ജില്ലയിലെ മല്ലപ്പള്ളി താലൂക്കിൽ എഴുമറ്റൂർ എന്ന ഗ്രാമപ്രദേശത്ത് സ്ഥിതി ചെയ്യുന്ന ശ്രീകൃഷ്ണ ക്ഷേത്രമാണ് **എഴുമറ്റൂർ ശ്രീകണ്ണച്ചതേവർ ക്ഷേത്രം**. തൃക്കൈവെണ്ണയോട് കൂടി നിൽക്കുന്ന ഭാവത്തിലുള്ള കണ്ണനാണ് ഇവിടുത്തെ പ്രധാന പ്രതിഷ്ഠ. എരുമപാൽ കൊണ്ട് പാൽപ്പായസം വഴിപാട് നടത്തുന്നതാണ് ഈ ക്ഷേത്രത്തിന്റെ ഏറ്റവും വലിയ പ്രത്യേകത. മല്ലപ്പള്ളി – റാന്നി റൂട്ടിൽ എഴുമറ്റൂർ ജങ്ഷനിൽ നിന്ന് ഒരു കിലോമീറ്ററിൽ അകലെയായി വെണ്ണിക്കുളം റൂട്ടിൽ സമീപമായി ഈ ക്ഷേത്രം സ്ഥിതി ചെയ്യുന്നു.

## അവലംബം

വർഗ്ഗം:പത്തനംതിട്ട ജില്ലയിലെ ക്ഷേത്രങ്ങൾ
വർഗ്ഗം:കേരളത്തിലെ ശ്രീകൃഷ്ണക്ഷേത്രങ്ങൾ
ചമ്പക്കുളം പാച്ചുപിള്ള

ലഘുചിത്രം|ചമ്പക്കുളം പാച്ചുപിള്ള
തിരുവിതാംകൂറിലെ പ്രസിദ്ധനായ കഥകളി നടന്മാരിലൊരാളായിരുന്നു *'ചമ്പക്കുളം പാച്ചുപിള്ള*(1907 - 10 മേയ് 2004)'. നർത്തനാചാര്യനായിരുന്ന ചമ്പക്കുളം ശങ്കുപ്പിള്ളയുടെ അനന്തിരവനാണ്.  ഗുരുനാഥൻ ചമ്പക്കുളം പരമുപിള്ളയത്രേ. കേരളത്തിൽഉണ്ടായിരുന്ന അദ്വിതീയ ചുവന്ന താടിക്കാരനാണ്. ചമ്പക്കുളം, വേഷഗാംഭീർയ്യവും അലർച്ചയും അതിവിശേഷംതന്നെയാണ്.  ഇദ്ദേഹം വലിയ കൊട്ടാരം കളിയോഗത്തിലെ സുപ്രധാന ചുവന്ന താടിയായിരുന്നു. ചുവന്ന താടിവേഷങ്ങളും പ്രഗത്ഭമാകുന്നു.മാറ്റുവേഷങ്ങളിൽ, ബകവധത്തിൽ ആശാരി പ്രസിദ്ധമാണു്. പാച്ചുപിള്ളയ്ക്ക് ഏതു വേഷവും വഹിക്കാനുള്ള പ്രാഗത്ഭ്യവും കൂടിയുണ്ടു്.
## ജീവിതരേഖ
ആലപ്പുഴ ജില്ലയിലെ ചമ്പക്കുളം ഗ്രാമത്തിൽ പെരുമാനൂർ കുടുംബത്തിൽ മാധവിയമ്മയുടെയും കൈപ്പിള്ളി ശങ്കരപ്പിള്ളയുടെയും മൂത്ത മകനായി ജനിച്ചു.    കഥകളി അവതരണത്തിൽ തെക്കൻ ചിട്ട എന്നറിയപ്പെടുന്ന കപ്ലിങ്ങോടൻ കഥകളിച്ചിട്ടയുടെ പ്രധാന ശാഖകളിൽ ഒന്നായിരുന്നു പെരുമണ്ണൂർ കുടുംബം.  പ്രശസ്ത നർത്തകനും നൃത്തസംവിധായകനുമായ ഗുരു ഗോപിനാഥ് അദ്ദേഹത്തിന്റെ ഇളയ സഹോദരനാണ്.  14-ആം വയസ്സിൽ മാതൃസഹോദരൻ ചമ്പക്കുളം ശങ്കുപിള്ളയിൽ നിന്ന് കഥകളി അഭ്യസിച്ചുതുടങ്ങി. 16-ാം വയസ്സിൽ നെടുമുടി മാത്തൂർ ഭഗവതി ക്ഷേത്രത്തിൽ രുക്മിണീസ്വയംവരത്തിലെ രുക്മണനായി അരങ്ങേറ്റം കുറിച്ചു.  ഗുരുവിന്റെ ആഗ്രഹപ്രകാരം പാച്ചുപിള്ള മാത്തൂർ കഥകളി യോഗത്തിൽ ചേർന്നു , അതിൽ അദ്ദേഹവും അംഗമായിരുന്നു. [  1993-ൽ ഡൽഹിയിൽ സംഗീത നാടക അക്കാദമി സംഘടിപ്പിച്ച കഥകളി ഫെസ്റ്റിവൽ പാച്ചു പിള്ളയാണ് ഉദ്ഘാടനം ചെയ്തത്.

ദുശ്ശാസനൻ , ബാലി , ത്രിഗർഥൻ ബകൻ, കാളി, നക്രതുണ്ടി തുടങ്ങിയ പരുക്കൻ കഥാപാത്രങ്ങളും നായക കഥാപാത്രങ്ങളും പാച്ചു പിള്ളയുടെ ശ്രദ്ധേയമായ വേഷങ്ങളിൽ ഉൾപ്പെടുന്നു . 

2004 മെയ് 10-ന് 98-ആം വയസ്സിൽ അദ്ദേഹം അന്തരിച്ചു
## പുരസ്കാരങ്ങൾ
സംഗീത നാടക അക്കാദമി അവാർഡ് 1983, കേരള സംഗീത നാടക അക്കാദമി അവാർഡ് 1969, കേരള കലാമണ്ഡലം അവാർഡ് 1991 എന്നിവയുൾപ്പെടെ നിരവധി ശ്രദ്ധേയമായ പുരസ്കാരങ്ങൾ ലഭിച്ചിട്ടുണ്ട്. 
* കേരള സംഗീത നാടക അക്കാദമി അവാർഡ് (1969)  
* കേരള കലാമണ്ഡലം അവാർഡ് (1991)
* സംഗീത നാടക അക്കാദമി അവാർഡ് (1983)
* കേരള സർക്കാരിൻറെ കഥകളി പുരസ്കാരം. (2002)
* കേരള സംഗീത നാടക അക്കാദമി ഫെല്ലോഷിപ്പ് (1982)
* കേരള കലാമണ്ഡലം രജതജൂബിലി ആഘോഷങ്ങളിൽ സ്വർണ്ണ മെഡൽ

## അവലംബം


വർഗ്ഗം:കഥകളി നടന്മാർ
വർഗ്ഗം:കേരള സംഗീത നാടക അക്കാദമി പുരസ്കാരം ലഭിച്ചവർ
വർഗ്ഗം:കേരള സംഗീത നാടക അക്കാദമി ഫെല്ലോഷിപ്പ് ലഭിച്ചവർ
വർഗ്ഗം:കഥകളിക്കുള്ള കേരളസംസ്ഥാന പുരസ്കാരം ലഭിച്ചവർ
വർഗ്ഗം:1907-ൽ ജനിച്ചവർ
വർഗ്ഗം:2004-ൽ മരിച്ചവർ
വർഗ്ഗം:മേയ് 10-ന് മരിച്ചവർ
കുറിച്ചി കുഞ്ഞൻപണിക്കർ

ലഘുചിത്രം|കുറിച്ചി കുഞ്ഞൻപണിക്കർ
പ്രസിദ്ധനായ കഥകളി കലാകാരനായിരുന്നു **കുറിച്ചി കുഞ്ഞൻപണിക്കർ**(1886 - 16 ഫെബ്രുവരി 1967). 1084 മുതൽ തിരുവനന്തപുരം കൊട്ടാരം കളിയോഗത്തിലെ പ്രമുഖനടനായി നിയമിതനായി. അരനൂറ്റാണ്ടുകാലത്തോളം പത്മനാഭസ്വാമി ക്ഷേത്രത്തിലെ കളി അവതരണങ്ങളിൽ അദ്ദേഹം പങ്കെടുത്തിരുന്നു. 1964ലെ കേരളസംഗീതനാടക അക്കാദമി പുരസ്ക്കാരം, 1968ലെ കേന്ദ്രസംഗീതനാടക അക്കാദമി പുരസ്ക്കാരം എന്നിവ ലഭിച്ചിട്ടുണ്ട്. മഹാകവി വള്ളത്തോൾ  ‘രസികകലാനടൻ’ എന്ന സ്ഥാനപ്പേരും മെഡലും നൽകി ആദരിച്ചിട്ടുണ്ട്.  തിരുവിതാംകൂറിന്റെയും കൊച്ചിയുടെയും മലബാറിന്റെയും പാരമ്പര്യങ്ങൾ ഉൾച്ചേർത്ത്  കഥകളിയിൽ ഒരു വ്യക്തിഗത ശൈലി കുഞ്ഞൻപണിക്കരാശാൻ രൂപപ്പെടുത്തി.
## ജീവിതരേഖ
പ്രമുഖ ഗുരുസഹോദരന്മാരായ കുറിച്ചി കൊച്ചാപ്പിയുടെയും രാമപ്പണിക്കരുടെയും അനന്തരവൻ ആയിരുന്നു. സ്വമാതുലനായ കൊട്ടിപ്പണിക്കരായിരുന്നു പ്രഥമഗുരു. പാലക്കാട് ജില്ലയിലെ ലക്കിടിയിൽ അപ്പുണ്ണി പൊതുവാളിന്റെ കീഴിലും പിന്നീട് മലപ്പുറം ജില്ലയിലെ അങ്ങാടിപ്പുറത്ത് കൂട്ടിൽ കുഞ്ഞൻ മേനോന്റെ  പക്കലും അഭ്യസിച്ചു. 
ഫലിതം പണിക്കരുടെ ആട്ടത്തിന്റെ സവിശേഷതയായിരുന്നു. വേഷത്തിൽ മനോഹാരിതയും അഭിനയത്തിൽ തന്മയത്വവും പ്രകടമാണ്. ചെറുപ്പകാലത്ത് ആദ്യവസാനവേഷങ്ങളെല്ലാം നിപുണമായി വഹിക്കുമായിരുന്നെങ്കിലും ശാരീരികമായ അസസ്ഥ്യവും ക്ഷീണവും മൂലം തേച്ചവേഷങ്ങൾ അധികം കെട്ടാറില്ലായിരുന്നു.. ശ്രീകൃഷ്ണൻ സുപ്രസിദ്ധമാണ്.  ഹംസം, സുദേവൻ, വേഷങ്ങളിൽ നാരദൻ, കാട്ടാളൻ,സുന്ദര ബ്രാഹ്മണൻ, ഹനുമാൻ, സന്താനഗോപാലത്തിലെ ബ്രാഹ്മണൻ മുതലായ വേഷങ്ങൾ പ്രത്യേകം പ്രസ്താവയോഗ്യങ്ങളാകുന്നു. പ്രസിദ്ധ യുവനടനായ ഓയൂർ കൊച്ചുഗോവിന്ദപ്പിള്ളയുടെ ഹംസം കുഞ്ഞൻപണിക്കരെ
അനുകരിച്ചുള്ളതാകുന്നു.  ഓയൂർ കൊച്ചുഗോവിന്ദപിള്ളയാണ് പ്രധാന ശിഷ്യൻ

## കുടുംബം
അമ്മാവനായ രാമപണിക്കരുടെ പുത്രിയേയാണ് പണിക്കർ വിവാഹം കഴിച്ചിരുന്നത്.  കലാമണ്ഡലം കൃഷ്ണൻ‌കുട്ടി അദ്ദേഹത്തിന്റെ പുത്രനും,  കഥകളി ഗായകൻ കുറിച്ചി കുട്ടപണിക്കർ ഭാഗിനേയനും ആണ്.
## പുരസ്കാരങ്ങൾ
* 1964ലെ കേരളസംഗീതനാടക അക്കാദമി പുരസ്ക്കാരം
* 1968ലെ കേന്ദ്രസംഗീതനാടക അക്കാദമി പുരസ്ക്കാരം 
## അവലംബം


 

വർഗ്ഗം:കേരള സംഗീതനാടക അക്കാദമി പുരസ്കാരം ലഭിച്ചവർ
വർഗ്ഗം:കേന്ദ്ര സംഗീതനാടക അക്കാദമി പുരസ്കാരം ലഭിച്ചവർ
വർഗ്ഗം:1967-ൽ മരിച്ചവർ
വർഗ്ഗം:ഫെബ്രുവരി 16-ന് മരിച്ചവർ
വർഗ്ഗം:കഥകളി നടന്മാർ
കെ.ആർ. ജനാർദ്ദനൻ

ശാസ്ത്രസാഹിത്യകാരനും കോളേജ് അധ്യാപകനും പ്രചാരകനുമാണ് **പ്രൊഫ.കെ.ആർ.ജനാർദനൻ**.  കേരള ശാസ്ത്രസാഹിത്യപരിഷത്തിന്റെ സംസ്ഥാന പ്രസിഡണ്ട്,  പ്രസിദ്ധീകരണ സമിതി കൺവീനർ, ശാസ്ത്രഗതി എഡിറ്റർ തുടങ്ങിയ ചുമതലകൾ വഹിച്ചിട്ടുണ്ട്.  ശാസ്ത്ര സാഹിത്യകാരനെന്ന നിലയിൽ  ഒരു ഡസൻ പുസ്തകങ്ങളുടെയും ആയിരത്തിൽ പരം ലേഖനങ്ങളുടെയും രചയിതാവാണ്. ശാസ്തഗതി, ശാസ്ത്രകേരളം മാസികകൾക്ക് അദ്ദേഹം നൽകിയ സേവനം വലുതാണ്. 

സാധാരണ മനുഷ്യരുടെ നിത്യജീവിത സന്ദർഭങ്ങളിൽ ഇടപെടുന്ന ഒരു വഴി കാട്ടിയാണ് ശാസ്ത്രം എന്നതാണ് അദ്ദേഹത്തിന്റെ പ്രവർത്തന ശൈലിക്ക് ആധാരം. ശാസ്ത്ര പ്രചാരകരെ സംബന്ധിച്ചിടത്തോളം അദ്ദേഹം ഒരു ജനകീയ അധ്യാപകനാണ്. 
ലഘുചിത്രം|പ്രൊഫ കെ ആർ ജനാർദനൻ|left|250px|കെ ആർ ജനാർദ്ദനൻ
## കുടുംബം
സഹധർമ്മിണി  രാധ. മകൻ ഡോ. കെ.ജെ. ശ്രീറാം  മദ്രാസ് സെൻട്രൽ ലെതർ റിസർച്ച് ആൻ്റ് ട്രെയിനിങ്ങ്  ഇൻസ്റ്റിറ്റ്യൂട്ടിൻ്റെ  ഡയറക്ടറും, ലണ്ടൻ റോയൽ സൊസൈറ്റി അംഗവും ആണ്. മകൻ്റെ ഭാര്യ ഡോ. ശോഭയും അവിടെ ബയോകെമിസ്ട്രി പ്രൊഫസർ ആണ്.  

1964 -65   മാവൂർ ഗ്വാളിയോർ റയോൺസിൽ കെമിസ്റ്റ്, 

1965-79 കാലയളവിൽ ഒറ്റപ്പാലം എൻ.എസ്.എസ് കോളേജ് കെമിസ്ട്രി അധ്യാപകൻ, 

1979-84 നൈജീരിയ ഡെപ്യൂട്ടേഷൻ 

1985-1996 ൽഒറ്റപ്പാലം, നെന്മാറ എൻ എസ് എസ് കോളേജുകളിൽ അധ്യാപകൻ, രസതന്ത്ര വിഭാഗം തലവൻ, 

കെമിസ്ട്രി ബോർഡ് ഓഫ് സ്റ്റഡീസ്  മെമ്പർ തുടങ്ങിയ ഔദ്യോഗിക ചുമതലകൾ വഹിച്ചിട്ടുണ്ട്.

## മറ്റു ചുമതലകൾ
# NCERT ടെക്സ്റ്റ് ബുക്ക് എഡിറ്റോറിയൽ ബോർഡ് അംഗം
# വിജ്ഞാൻ പ്രസാർ ജനപ്രിയ സയൻസ് റേഡിയോ ബ്രോഡ്കാസ്റ്റിംഗ് പ്രോഗ്രാം കോ-ഓർഡിനേറ്റർ മലയാളം 
# ദേശീയ ഹരിതസേന തൃശൂർ ജില്ലാ കൺവീനർ
# ദേശീയ ബാലശാസ്ത്ര കോൺഗ്രസ് തൃശൂർ ജില്ലാ കൺവീനർ
# തൃശൂർ ഗവ.മെഡിക്കൽ കോളേജ്, കേരള യൂണിവേഴ്‌സിറ്റി ഓഫ് ഹെൽത്ത് സയൻസസ് എന്നിവയിൽ എത്തിക്കൽ കമ്മിറ്റി അംഗം
## കൃതികൾ
* ലോഹങ്ങൾ
* ഇന്ധനങ്ങൾ
* ഭൗമ ഉച്ചകോടി ആർക്കു വേണ്ടി
* ലിനസ് പോളിങ്
* ഐൻസ്റ്റൈൻ
* ക്യോട്ടോ മുതൽ കോപ്പൻ ഹേഗൻ വരെ
* ഇന്ത്യൻ ശാസ്ത്രസാങ്കേതിക രംഗം
* സെറെൻഡിപിറ്റി (കാലിൽ ചുറ്റിയ തേടാത്ത വള്ളി)
കൂടാതെ എന്തുകൊണ്ട്, ശാസ്ത്ര കൗതുകം, പ്രകൃതിയുടെ താക്കോൽ തുടങ്ങിയ ഗ്രന്ഥങ്ങളിൽ കുറിപ്പുകളും അനേകം സയൻസസ് ലേഖനങ്ങളും പ്രസിദ്ധീകരിച്ചിട്ടുണ്ട്.

## പുറം കണ്ണികൾ
* അടുക്കളയിലെ രസതന്ത്രം – പ്രൊഫ.കെ.ആർ.ജനാർദ്ദനൻ 
## അവലംബം


വർഗ്ഗം:ശാസ്ത്ര എഴുത്തുകാർ
വർഗ്ഗം:ശാസ്ത്ര പ്രചാരകർ
വർഗ്ഗം:കേരള ശാസ്ത്രസാഹിത്യ പരിഷത്ത് പ്രവർത്തകർ
സി. കൃഷ്ണൻ കർത്താവ്

ഒരു മലയാള കവിയും ആയുർവേദ ഭിഷഗ്വരനും സാമൂഹിക പ്രവർത്തകനുമായിരുന്നു **കൃഷ്ണൻ കർത്താ ചങ്ങരംകോത** എന്നറിയപ്പെട്ടിരുന്ന **സി. കൃഷ്ണൻ കർത്താവ്**(12 ഒക്ടോബർ 1881 - 19 സെപ്റ്റംബർ 1962). കൊടുങ്ങല്ലൂർ കുഞ്ഞിക്കുട്ടൻ തമ്പുരാന്റെ നേതൃത്വത്തിൽ സംസ്കൃതത്തിലും ആയുർവേദത്തിലും പ്രാവീണ്യം നേടിയ അദ്ദേഹം പഴയ രീതിയിലുള്ള വിദ്യാഭ്യാസം നേടിയിരുന്നു.  

## ജീവിതരേഖ
മുൻ നാട്ടുരാജ്യമായ കൊച്ചിയിൽ ആദ്യമായി വ്യാവസായിക, കാർഷിക, വിദ്യാഭ്യാസ പ്രദർശനം സംഘടിപ്പിച്ചത് അദ്ദേഹമാണ്.  914-ൽ രൂപീകരിക്കപ്പെട്ട പറപ്പൂക്കര പഞ്ചായത്തിന്റെ ആദ്യ പ്രസിഡന്റായിരുന്നു. പറപ്പൂക്കര പഞ്ചായത്തിൽ  ഒരു ആയുർവേദ ആശുപത്രിയും പ്രൈമറി സ്കൂളും സ്ഥാപിക്കാനായി പ്രവർത്തിച്ചു. കുറച്ചുകാലം വില്ലേജ് ജഡ്ജിയായിരുന്നു. 

## കൃതികൾ
* കുരുക്ഷേത്രത്തിലെ അഭിമന്യു
* ചിത്രോൽസവം
* കുറുമാലി ഭഗവതി
* ദേവദത്ത കാവ്യം
* ശങ്കുന്തം
* ശ്രീഭൂതനാഥോദയം
* പ്രാർത്ഥനാഞ്ജലി
* കലിംഗവധം (കഥകളി കവിത)
## പുരസ്കാരങ്ങൾ
* കൊച്ചി രാജാവിൽ നിന്ന് കവിതിലകൻ ബഹുമതി
* കൊച്ചി രാജാവിൽ നിന്ന് സാഹിത്യ നിപുണൻ ബഹുമതി
## അവലംബം


വർഗ്ഗം:മലയാളകവികൾ
വർഗ്ഗം:ആയുർവേദ ചികിത്സകർ
ബ്രഹ്മപ്രതിഷ്ഠ (സംസ്കൃത കൃതി)

രവിവർമ്മകോലത്തിരിയുടെ കാലത്തിനു പിന്നീടുണ്ടായ ഒരു കൃതിയാണു് **ബ്രഹ്മപ്രതിഷ്ഠ**.  ഉദയവർമ്മരാജാവിന്റെ ബ്രാഹ്മണാനയനം തന്നെയാണു് ഉദയവർമ്മചരിതം പോലെ ഇതിലും വിഷയമെങ്കിലും രണ്ടു കൃതികൾക്കും തമ്മിൽ കഥയെസ്സംബന്ധിച്ചു പല വ്യത്യാസങ്ങളും കാണുന്നു. ഒരു എമ്പ്രാന്തിരിയാണു് ഇതിന്റെ പ്രണേതാവു്.

## വിഷയം
നാരദമഹർഷി സുപ്രഭൻ എന്ന ഗന്ധർവനോടു പ്രസ്താവിച്ച ഇതിഹാസത്തെ സൂതൻ ബ്രാഹ്മണരെ പറഞ്ഞു കേൾപ്പിക്കുന്നതാണു് ബ്രഹ്മപ്രതിഷ്ഠയിലെ വിഷയം. പ്രതിഷ്ഠ കൊല്ലം 264-മാണ്ടു നടന്നതായാണു് ഇതിൽ രേഖപ്പെടുത്തുന്നതു്. ആ കാലഗണന ശരിയാണെന്നു തോന്നുന്നില്ല എന്ന് കേരള സാഹിത്യ ചരിത്രത്തിൽ ഉള്ളൂർ ചൂണ്ടിക്കാട്ടുന്നു.

ഉദയവർമ്മാവു തിരുവല്ലായിൽ നിന്നു ദേശികളായ 237 (‘സാഗര’) ഗൃഹക്കാരെ കോലത്തുനാട്ടിലേക്കു കൂട്ടിക്കൊണ്ടു പോയതായും അവർക്കു തൃത്താഴത്തുക്ഷേത്രത്തിന്റേയും അറത്തിൽക്ഷേത്രത്തിന്റേയും ആധിപത്യം നല്കിയതായും മറ്റും പ്രസ്തുതകൃതി ഘോഷിക്കുന്നു. “ഇതി കേരളമാഹാത്മ്യേ കോലരാഷ്ട്രവർണ്ണനേ ഉദയവർമ്മചരിതേ ബ്രഹ്മപ്രതിഷ്ഠാ നാമപ്രകരണം സമ്പൂർണ്ണം” എന്നൊരു വിഷയസൂചീവാചകവും ഒടുവിൽ കാണുന്നുണ്ടു്. ഗ്രന്ഥാരംഭത്തിൽ കവി ചെറുതാഴത്തു ശ്രീരാമനെ വന്ദിക്കുന്നു. അദ്ദേഹം തൃത്താഴത്തുകാരനായ ഒരു എമ്പ്രാന്തിരിയായിരിക്കാം എന്ന് ഉള്ളൂർ കേരള സാഹിത്യ ചരിത്രത്തിൽ പറയുന്നു.

എന്നാണു് അതിലെ മംഗലശ്ലോകം. രണ്ടു കാവ്യങ്ങൾക്കും സാഹിത്യദൃഷ്ട്യാ യാതൊരു വൈശിഷ്ട്യവുമില്ലെങ്കിലും പുരാവൃത്തകഥനം എന്ന നിലയിലുള്ള പ്രാധാന്യമുണ്ട്.

ഈ കൃതിയെക്കുറിച്ച് ടി.കെ. ജോസഫ് വിശദമായി പഠിക്കുകയും 1930 ലെ കേരള സൊസൈറ്റി പേപ്പേഴ്സിൽ പ്രസിദ്ധപ്പെടുത്തുകയും ചെയ്തു.
## അവലംബം


വർഗ്ഗം:സംസ്കൃത ഗ്രന്ഥങ്ങൾ
ഡാനിഷ് തൈമൂർ

**ഡാനിഷ് തൈമൂർ** ( ഉറുദു : دانش تیمور ; ജനനം 16 ഫെബ്രുവരി 1983) ഒരു പാകിസ്ഥാൻ നടനും നിർമ്മാതാവും അവതാരകനും മുൻ ഫാഷൻ മോഡലുമാണ്.

2005-ൽ തൻ്റെ അഭിനയ ജീവിതം ആരംഭിച്ച തൈമൂർ ഉർദു ടെലിവിഷൻ പരമ്പരകളിലെ വിഷലിപ്തമായ പുരുഷത്വത്തെ ചിത്രീകരിക്കുന്ന വേഷങ്ങൾക്ക് പേരുകേട്ടതാണ് , പ്രത്യേകിച്ചും 2018-2019 നാടകമായ *അബ് ദേഖ് ഖുദാ ക്യാ കർത്താ ഹേയ്‌ക്കൊപ്പമുള്ള* ആൻ്റിഹീറോ അവതാർ മുതൽ .  അദ്ദേഹം സിനിമയിലും പ്രവർത്തിച്ചിട്ടുണ്ട്.

*രെഹായ്* (2013), *അബ് ദേഖ് ഖുദാ ക്യാ കർത്താ ഹേ* (2018-2019), *ദീവാംഗി* (2019-2020), *ഇഷ്ക് ഹേ* (2021), *കൈസി തേരി ഖുദ്ഗർസി* (2022) എന്നിവ അദ്ദേഹത്തിൻ്റെ ശ്രദ്ധേയമായ നാടകങ്ങളിൽ ഉൾപ്പെടുന്നു .

## ആദ്യകാല ജീവിതവും വിദ്യാഭ്യാസവും
1983 ഫെബ്രുവരി 16 ന് കറാച്ചിയിൽ ജനിച്ച തൈമൂർ കറാച്ചി സർവകലാശാലയിൽ നിന്ന് എംബിഎ നേടി .

## കരിയർ

### നടൻ
നടനാകുന്നതിന് മുമ്പ് തൈമൂർ ഒരു ഫാഷൻ മോഡലായിരുന്നു.

2005-ൽ ഇൻഡസ് വിഷനിൽ സംപ്രേഷണം ചെയ്ത *ദോ സാൽ ബാദ്* , *ഡ്രാക്കുള* എന്നീ രണ്ട് എപ്പിസോഡുകൾ അവതരിപ്പിക്കുന്ന ഹൊറർ നാടകമായ *മിസ്റ്ററി സീരീസിലൂടെയാണ്* അദ്ദേഹം ടെലിവിഷനിൽ തൻ്റെ അഭിനയ ജീവിതം ആരംഭിച്ചത് .  പിന്നീട് അദ്ദേഹം നിരവധി ടെലിവിഷൻ സീരിയലുകളിലും ടെലിഫിലിമുകളിലും അഭിനയിച്ചു.

2015-ൽ യാസിർ ജസ്വാളിൻ്റെ *ജലാബീ എന്ന* ത്രില്ലറിലൂടെയാണ് അദ്ദേഹം തൻ്റെ സിനിമാ അരങ്ങേറ്റം നടത്തിയത്. 

### നിർമ്മാതാവ്
*2016-ൽ തൈമൂർ തൻ്റെ ഭാര്യ ആയിസ അഭിനയിച്ച ഷെഹർനാസ് എന്ന* നാടകം നിർമ്മിച്ചു . 

2018 ൽ അദ്ദേഹം *ഹാര ദിൽ* നിർമ്മിക്കുകയും അഭിനയിക്കുകയും ചെയ്തു .

## വ്യക്തിപരമായ ജീവിതം
2014 ഓഗസ്റ്റ് 8 ന് അദ്ദേഹം നടി ആയിസ ഖാനെ വിവാഹം കഴിച്ചു . 

## അവലംബം


## പുറത്തേക്കുള്ള കണ്ണികൾ
*ഡാനിഷ് തൈമൂർ IMDB ൽ
എൻ.എൻ. ഗോകുൽദാസ്

കേരളത്തിലെ ഒരു ശാസ്ത്രപ്രചാരകനും എഴുത്തുകാരനും മനുഷ്യാവകാശ പ്രവർത്തകനുമാണ് **എൻ.എൻ. ഗോകുൽദാസ്.** 1972 മുതൽ കേരള ശാസ്ത്രസാഹിത്യ പരിഷത്തിൽ അംഗമായി പ്രവർത്തിക്കുന്ന ഗോകുൽദാസ് മനുഷ്യാവകാശ പ്രസ്ഥാനമായ ജനനീതിയുടെ അദ്ധ്യക്ഷനായിരുന്നു.

## വ്യക്തി ജീവിതം
1949ൽ തൃശ്ശൂർ ജില്ലയിലെ കയ്പമംഗലത്ത് ജനിച്ചു. ഗവ. ഫിഷറീസ് ഹൈസ്കൂൾ കയ്പമംഗലം, ചെന്ത്രാപ്പിന്നി ഹയർസെക്കന്ററി സ്ക്കൂൾ, ക്രൈസ്റ്റ് കോളേജ് ഇരിങ്ങാലക്കുട, സേക്രഡ് ഹാർട്ട് കോളേജ്, തേവര എന്നിവിടങ്ങളിൽ വിദ്യാഭ്യാസം നേടി. ജന്തുശാസ്ത്രത്തിൽ ബിരുദാനന്തരബിരുദം നേടി. ഗുരുവായൂർ ശ്രീകൃഷ്ണകോളേജിലെ ജന്തുശാസ്ത്ര വകുപ്പിൽനിന്ന് 2005ൽ വിരമിച്ചു. 

കുന്നംകുളം ഹീമോഫിലിയ സൊസൈറ്റിയുടെ പ്രസിഡണ്ട്. തൃശ്ശൂരിലെ പെയ്ൻ & പാലിയേറ്റീവ് കെയർ സൊസൈറ്റിയുടെ സ്ഥാപകാംഗം, ദീർഘകാല രോഗങ്ങൾ മൂലം വേദനയനുഭവിക്കുന്ന കുട്ടികളുടെ സേവനത്തിനായി പ്രവർത്തിക്കുന്ന "സൊലെയ്സ്' എന്ന സംഘടനയുടെ ഉപദേശകസമിതിയംഗം എന്നീ നിലകളിൽ പ്രവർത്തിക്കുന്നു.  എയ്ഡ്സ് അണുബാധിതരുടെ മനുഷ്യാവകാശസംരക്ഷണവുമായി ബന്ധപ്പെട്ട് 1993 മുതൽ പ്രവർത്തിച്ചുവരുന്നു.

## പ്രസിദ്ധീകരിച്ച പുസ്തകങ്ങൾ

# ബയോടെക്നോളജി: ശാസ്ത്രവും രാഷ്ട്രീയവും, 
# എയ്ഡ്സ് രോഗവും സമൂഹവും, 
# എയ്ഡ്സ്: രതിജന്യരോഗങ്ങളും പ്രശ്നങ്ങളും
# പുകയില ദുരന്തത്തിലേക്കുള്ള കുറുക്കുവഴി
# ബയോടെക്നോളജിയും കൃഷിയുടെ ഭാവിയും (പരിഭാഷ), 
# കീടനാശിനികളും നിങ്ങളും, 
# അന്തമാനിലെ ജരാവകൾ (പരിഭാഷ), 
# മദ്യപിക്കുന്നവർക്ക് സ്നേഹപൂർവ്വം, 
# മയക്കുമരുന്നുകളുടെ ലോകം
# രക്തം പ്രാണനാകുന്നു : ഹീമോഫിലിയയും മറ്റു രക്ത സ്രാവ വൈകല്യങ്ങളും 
# കാൻസർ - രോഗം, ശാസ്ത്രം, സമൂഹം 

എന്നിവയാണ് പ്രസിദ്ധീകരിച്ച പുസ്തകങ്ങൾ.
## അവലംബം

https://catalog.kssp.in/books/books-by-author/95
ടാഗോർ (മാസിക)

1945 മുതൽ കൊല്ലത്തു നിന്ന് പ്രസിദ്ധീകരിച്ച ഒരു മാസികയാണ് "**ടാഗോർ**'. തേവാടി ടി കെ നാരായണക്കുറുപ്പായിരുന്നു പത്രാധിപർ**.** അധിക കാലം മാസിക തുടർന്നു നടത്താനായില്ല. മലയാളത്തിലെ ലിറ്റിൽ മാസികകളുടെ തുടക്കം എന്ന് ടാഗോർ മാസികയെ വിശേഷിപ്പിക്കാം. പി. കുഞ്ഞിരാമൻ നായർ, ലളിതാംബികാ അന്തർജ്ജനം മുതൽ ഉള്ളൂരും വള്ളത്തോളും വരെ ടാഗോർ മാസികയിൽ എഴുത്തുകാരായിരുന്നു. ജി. കുമാരപിള്ളയും ഓംചേരിയും ആനന്ദക്കുട്ടനുമൊക്കെ എഴുതിത്തുടങ്ങുന്നതും ഈ മാസികയിലായിരുന്നു. 
## അവലംബം

## പുറം കണ്ണികൾ
* ഗ്രന്ഥപ്പുര വെബ്‍സൈറ്റിൽ ടാഗോർ മാസിക

വർഗ്ഗം:പ്രസിദ്ധീകരണം നിലച്ച മലയാളമാസികകൾ
വർഗ്ഗം:കൊല്ലം ജില്ലയുടെ ചരിത്രം
കേരള നോളജ് എക്കണോമി മിഷൻ

ആഗോളരംഗത്തെ മാറ്റങ്ങൾ ഉൾക്കൊണ്ട് കേരളത്തിൽ വൈജ്ഞാനിക സമ്പദ്‌വ്യവസ്ഥ സൃഷ്ടിക്കാനും സംസ്ഥാനത്തെ മനുഷ്യവിഭവശേഷിക്ക് അനുയോജ്യമായ തൊഴിലവസരങ്ങൾ ലഭ്യമാക്കാനുമായി സംസ്ഥാന സർക്കാർ ആരംഭിച്ച പദ്ധതിയാണ് **കേരള നോളജ് എക്കണോമി മിഷൻ**(കെ.കെ.ഇ.എം). അഭ്യസ്തവിദ്യരായ കേരളത്തിലെ തൊഴിലന്വേഷകരുടെ ഇഷ്ടതൊഴിലിൽ അവർക്കുള്ള നൈപുണ്യം വർധിപ്പിച്ച് ആഗോള തൊഴിലിടങ്ങളിൽ മെച്ചപ്പെട്ട തൊഴിൽ കണ്ടെത്താൻ പ്രാപ്തരാക്കി അവസരമൊരുക്കുകയാണ് മിഷൻ ചെയ്യുന്നത്. 2021 മുതൽ നടത്തുന്ന ഈ ശ്രമങ്ങളെ വിപുലപ്പെടുത്താനാണ് വിജ്ഞാനകേരളം ജനകീയ കാമ്പയിൻ ആരംഭിച്ചത്. തദ്ദേശസ്വയംഭരണ സ്ഥാപനങ്ങൾ, വിവിധ വകുപ്പുകൾ, സന്നദ്ധ പ്രവർത്തകർ തുടങ്ങി സമൂഹത്തിന്റെ നാനാതുറകളിലുള്ളവരെ ഉൾപ്പെടുത്തിയാണ് കാമ്പയിൻ നടപ്പാക്കുക. നോളജ് എക്കണോമി മിഷനും കുടുംബശ്രീയും തദ്ദേശസ്വയംഭരണ വകുപ്പും ചേർന്നാണ് വിജ്ഞാനകേരളം ജനകീയ കാമ്പയിൻ നടപ്പാക്കുന്നത്.  
തൊഴിലന്വേഷകർക്ക് രജിസ്‌ട്രേഷൻ നടത്താനായി ഡിജിറ്റൽ വർക്‌ഫോഴ്‌സ് മാനേജ്‌മെന്റ് സിസ്റ്റം (ഡി.ഡബ്ല്യൂ.എം.എസ്.) എന്ന പേരിൽ ഡിജിറ്റൽ പ്ലാറ്റ്‌ഫോം സജ്ജീകരിച്ചിട്ടുണ്ട്.
## വിജ്ഞാനകേരളം
ജനകീയാസൂത്രണത്തിന്റെ മാതൃകയിൽ ഒരു വികസന ജനകീയ യജ്ഞമായി സങ്കൽപ്പിച്ചിട്ടുള്ള ഒരു പദ്ധതിയാണ് വിജ്ഞാന കേരളം. പതിന്നാല് ജില്ലകളിലും ഇതിന്റെ പ്രവർത്തനങ്ങൾ നടന്നു വരുന്നു. വിജ്ഞാനകേരളം ജനകീയ കാമ്പയിൻ അഡൈ്വസർ ഡോ. ടി.എം. തോമസ് ഐസക് ആണ്. ഡോ. പി.എസ്. ശ്രീകലയാണ് മിഷൻ ഡയറക്ടർ   അഭ്യസ്തവിദ്യരുടെ അഭ്യസ്തവിദ്യരുടെ തൊഴിലില്ലായ്മയെന്ന വെല്ലുവിളി നേരിടുന്നതിനായി  50000 സന്നദ്ധപ്രവർത്തകർ, 20000-30000 പ്രൊഫഷണൽ മെന്റർമാർ, 15000 ജനപ്രതിനിധികൾ, ഉദ്യോഗസ്ഥർ തുടങ്ങിയവർ അണിനിരത്തിയുള്ള പ്രവർത്തനങ്ങളാണ് സർക്കാർ ഉദ്ദേശിക്കുന്നത്.

## വിജ്ഞാന കോട്ടയം
സംസ്ഥാന സർക്കാർ ആവിഷ്‌ക്കരിച്ച നോളജ് എക്കണോമി മിഷന്റെ വിജ്ഞാന കേരളം ജനകീയ കാമ്പയിന്റെ പ്രവർത്തനങ്ങൾ കോട്ടയം ജില്ലയിൽ ആരംഭിച്ചിട്ടുണ്ട്.​  
## അവലംബം

## പുറം കണ്ണികൾ
* കെ.കെ.ഇ.എം വെബ്‍സൈറ്റ് -

വർഗ്ഗം:കേരള സർക്കാറിന്റെ പദ്ധതികൾ
കേരള വനം വികസന കോർപ്പറേഷൻ

വനത്തിന്റെയും പ്രകൃതിയുടെയും സംരക്ഷണവും വികസനവും ലക്ഷ്യമിട്ട് 1975-ലാണ് കേരള സർക്കാർ ​ഈ കോർപ്പറേഷൻ  രൂപീകരിച്ചത്.  ലതികാ സുഭാഷാണ് നിലവിൽ ചെയർപേഴ്സൺ. ജോർജി പി. മാത്തച്ചൻ മാനേജിങ് ഡയറക്ടർ.  കെ.എസ്. ജ്യോതി, പി.ആർ. ഗോപിനാഥൻ, അബ്ദുൾറസാഖ് മൗലവി, ആർ.എസ്. അരുൺ തുടങ്ങിയവർ ഡയറക്ടർമാരാണ്.

## പ്രവർത്തനങ്ങൾ
കോർപ്പറേഷന്റെ അധികാര പരിധിയിൽ  10,000 ഹെക്ടർ വിസ്തൃതിയുണ്ട്, അതിൽ 30% പ്രകൃതിദത്ത വനങ്ങളാണ്, അവ പാരിസ്ഥിതികവും പാരിസ്ഥിതികവുമായ മൂല്യങ്ങൾക്കായി സംരക്ഷിക്കപ്പെടുകയും സംരക്ഷിക്കപ്പെടുകയും ചെയ്യുന്നു. വന്യജീവി, ജൈവവൈവിധ്യ സംരക്ഷണ ലക്ഷ്യങ്ങൾ കൈവരിക്കുന്നതിനായി കെഎഫ്ഡിസി ഈ പ്രദേശങ്ങളെ പരിപാലിക്കുന്നു. പ്രകൃതിദത്ത വനങ്ങളും തോട്ടങ്ങളും സംരക്ഷിക്കപ്പെടുന്നു, കൂടാതെ കേരള ഫോറസ്റ്റ് ആക്റ്റ്, വന്യജീവി സംരക്ഷണ നിയമം 1972, കൂടാതെ മറ്റ് പ്രസക്തമായ വനം, പരിസ്ഥിതി, മറ്റ് നിയമങ്ങൾ എന്നിവ ഈ പ്രദേശങ്ങളിൽ കർശനമായി നടപ്പിലാക്കുന്നു. വനം വകുപ്പിനെപ്പോലെ കെഎഫ്‌ഡിസിയും പരമ്പരാഗതമായ സംരക്ഷണവും സംരക്ഷണവും നിർവഹിക്കുന്നു. KFDC പ്രദേശങ്ങളിൽ വനം, വന്യജീവി കുറ്റകൃത്യങ്ങൾ വളരെ കുറവാണെന്ന് പട്രോളിംഗും സംരക്ഷണവും ഉറപ്പാക്കുന്നു. കുറ്റം കണ്ടെത്തിയാൽ, കേരള വനനിയമവും വന്യജീവി സംരക്ഷണ നിയമവും മറ്റ് പ്രസക്തമായ നിയമങ്ങളും ചട്ടങ്ങളും പ്രകാരമാണ് നടപടിയെടുക്കുന്നത്.
## സുവർണ ജൂബിലി​
സുവർണ ജൂബിലി​ ആഘോഷപരിപാടികൾ 2025 ​​ജനുവരി 24 മുതൽ 2026 ജനുവരി 23 വരെ നീളുന്ന സുവർണ ജൂബിലി ആഘോഷങ്ങൾ ആറു ഡിവിഷനുകളിലായി വിപുലമായി തീരുമാനിച്ചിട്ടുണ്ട്.

## അവലംബം

## പുറം കണ്ണികൾ
* വെബ്‍സൈറ്റ് - കെ.എഫ്.ഡി.സി.

വർഗ്ഗം:സർക്കാർ കോർപ്പറേഷനുകൾ
ഹല്ല ടോമസ്ഡോട്ടിർ

**ഹല്ല ടോമസ്ഡോട്ടിർ** (ജനനം: 1968 ഒക്ടോബർ 11) ഒരു ഐസ്‌ലാൻഡ് സ്വദേശിയായ മുൻ വ്യവസായിയും രാഷ്ട്രീയക്കാരിയുമാണ്. 2024 മുതൽ ഐസ്‌ലാൻഡിന്റെ ഏഴാമത്തെ പ്രസിഡന്റായി ഹല്ല സേവനമനുഷ്ഠിക്കുന്നു. വിഗ്ഡിസ് ഫിൻബോഗഡോട്ടിറിന് ശേഷം ഐസ്‌ലാൻഡിന്റെ പ്രസിഡന്റാകുന്ന രണ്ടാമത്തെ വനിതയാണ് ഹല്ല. അവർ. നേരത്തെ ഒരു പൊതു പ്രഭാഷകയായി അറിയപ്പെട്ടിരുന്നു. പ്രസിഡന്റ് പദത്തിലെത്തുന്നതിനുമുമ്പ്, അന്താരാഷ്ട്രതലത്തിൽ ലാഭേച്ഛയില്ലാതെ പ്രവർത്തിക്കുന്ന ഗ്രൂപ്പായ ദി ബി ടീമിന്റെ ചീഫ് എക്സിക്യൂട്ടീവ് ആയും അവർ സേവനമനുഷ്ടിച്ചിരുന്നു.

## ആദ്യകാല ജീവിതവും
1986-ൽ വെർസ്ലോയിൽ നിന്ന് ബിരുദം നേടിയ ഹല്ല, പിന്നീട് ഒരു അന്താരാഷ്ട്ര വിദ്യാർത്ഥിനിയായി അമേരിക്കൻ ഐക്യനാടുകളിലേയ്ക്ക് താമസം മാറുകയും 1993-ൽ മോണ്ട്ഗോമറിയിലെ ഓബേൺ യൂണിവേഴ്സിറ്റിയിൽ നിന്ന് മാനേജ്മെന്റ്, മാനവ വിഭവശേഷി എന്നിവ ഐഛികമാക്കി ബിസിനസ് അഡ്മിനിസ്ട്രേഷനിൽ ബിരുദം നേടി. പിന്നീട് 1995-ൽ അരിസോണ സ്റ്റേറ്റ് യൂണിവേഴ്സിറ്റിയിലെ തണ്ടർബേർഡ് സ്കൂൾ ഓഫ് ഗ്ലോബൽ മാനേജ്മെന്റിൽ നിന്ന് ബിസിനസ് അഡ്മിനിസ്ട്രേഷനിൽ മാസ്റ്റർ ബിരുദവും കരസ്ഥമാക്കി.

## അവലംബം
ടി. പി. കുഞ്ഞിക്കണ്ണൻ

ശാസ്ത്രപ്രചാരകൻ, വൈജ്ഞാനിക സാഹിത്യകാരൻ, രാഷ്ട്രീയപ്രവർത്തകൻ, എന്നീ നിലകളിൽ പ്രശസ്തനായ വ്യക്തിയാണ്. **ടി.പി.കുഞ്ഞിക്കണ്ണൻ**. കേരളത്തിലെ വിവിധ സർക്കാർ കോളേജുകളിൽ ധനശാസ്ത്ര അധ്യാപകനായിരുന്നു അദ്ദേഹം. കേരള ശാസ്ത്രസാഹിത്യ പരിഷത്തിന്റെ ജനറൽ സെക്രട്ടറി, പ്രസിഡണ്ട് എന്നീ നിലകളിൽ പ്രവർത്തിച്ചിട്ടുണ്ട്. ഇപ്പോൾ കേരള ശാസ്ത്രസാഹിത്യ പരിഷത്തിന്റെ കേന്ദ്രനിർവാഹക സമിതി അംഗമാണ്. 
## വ്യക്തി ജീവിതം
കോഴിക്കോട് ജില്ലയിലെ നടുവണ്ണൂർ എന്ന ഗ്രാമത്തിലാണ് ടി. പി. കുഞ്ഞിക്കണ്ണൻ ജനിച്ചത്. സി.കെ.ജി.എം ഗവൺമെന്റ് കോളേജ്, പേരാമ്പ്രയിൽ നിന്ന് വിരമിച്ചു.

## പ്രസിദ്ധീകൃത ഗ്രന്ഥങ്ങൾ

* എൻ.വി. യുടെ വിജ്ഞാന സാഹിത്യം - മലയാളം സർവ്വകലാശാല
* പശ്ചിമഘട്ടം കരുതലും മുൻകരുതലും - ഡി. സി. ബുക്സ്

### കേരള ശാസ്ത്ര സാഹിത്യ പരിഷത്ത് പ്രസിദ്ധീകരിച്ചവ
# അധികാരം ജനങ്ങൾക്ക്
# ഗാട്ട് ഉടമ്പടിയും പുതുലോക ക്രമവും
# ആഗോളവൽക്കരണവും ഇന്ത്യയും
# വിശപ്പ് ദാരിദ്ര്യം റേഷനരി
# ആഗോളവൽക്കരണത്തിന്റെ പുതിയ മേച്ചിൽപ്പുറങ്ങൾ 
# ആസിയാൻ കരാറും സ്വതന്ത്ര വ്യാപാരവും 
# വേണം മറ്റൊരു കേരളം
# പണം കഥ പറയു മ്പോൾ 
# സമ്പത്തും ദാരിദ്ര്യവും (വിവർത്തനം) 
# നെഹ്റുവിയൻ ഇന്ത്യ പുനർവായനയുടെ രാഷ്ട്രീയം
# ജീവിതയാഥാർഥ്യങ്ങളുടെ അർത്ഥശാസ്ത്രം-മാമൂൽ വിരുദ്ധചിന്തകൾ(വിവർത്തനം) 

### കേരള ഇൻസ്റ്റിറ്റ്യൂട്ട് ഓഫ് ലോക്കൽ അഡ്മിനിസ്ട്രേഷൻ പ്രസിദ്ധീകരിച്ചവ

# Deepening Democracy Issues on Gender and Basic Needs
# Gandhiji Gram Swaraj Decentralisation
# Marginalisation and Deprivation Studies in Multiple Vulnerabilities

തുടങ്ങിയവയാണ് പ്രസിദ്ധീകരിച്ച പുസ്തകങ്ങൾ.

## അവലംബം

https://catalog.kssp.in/page/books/authors/80

വർഗ്ഗം:കേരള ശാസ്ത്രസാഹിത്യ പരിഷത്ത് പ്രവർത്തകർ
പൂനെ സാർവജനിക സഭ.

ബ്രിട്ടീഷ് ഇന്ത്യയിലുണ്ടായിരുന്ന ഒരു സാമൂഹിക രാഷ്ട്രീയ സംഘടനയായിരുന്നു **പൂന സാർവ്വജനിക് സഭ**, ( Marathi   ) ( **സർവജനിക് സഭ**  transl. എല്ലാവരുടെയും ഓർഗനൈസേഷൻ ), ഇത് ഇന്ത്യയിലെ സർക്കാരിനും ജനങ്ങൾക്കും ഇടയിൽ ഒരു മധ്യസ്ഥ സ്ഥാപനമായി പ്രവർത്തിക്കാനും കർഷകരുടെ നിയമപരമായ അവകാശങ്ങൾ ജനകീയമാക്കാനും ലക്ഷ്യമിട്ടാണ് ആരംഭിച്ചത്.  
## അവലംബം

വർഗ്ഗം:ഇന്ത്യൻ സ്വാതന്ത്ര്യസമരം മഹാരാഷ്ട്രയിൽ
വർഗ്ഗം:All articles with unsourced statements
മലേഷ്യ രാമകൃഷ്ണപിള്ള

മലയാള കവിയും പരിഭാഷകനും സ്വാതന്ത്ര്യ സമര സേനാനിയുമായിരുന്നു **മലേഷ്യ രാമകൃഷ്ണപിള്ള**(15 ഫെബ്രുവരി 1910 -8 ഏപ്രിൽ 1990).  മലേഷ്യയിൽ ഐ.എൻ.എ യുടെ സിവിൽ സംഘടനയായ ഇൻഡിപെൻഡൻസ് ലീഗിന്റെ ജില്ലാ കമ്മിറ്റി ചെയർമാനായിരുന്നു.

## ജീവിതരേഖ
ആലപ്പുഴയിലെ തലവടിയിൽ ജനിച്ചു.  മുട്ടശ്ശേരി കേശവപിള്ളയും അറയ്ക്കൽ മഠത്തിൽ കുഞ്ഞിക്കുട്ടിയമ്മയുമായിരുന്നു മാതാപിതാക്കൾ. ഹൈസ്ക്കൂൾ വിദ്യാഭ്യാസം കഴിഞ്ഞ് 1928 ൽ മലേഷ്യയ്ക്കു ജോലി അന്വേഷിച്ച് കപ്പൽ കയറി. അവിടെ ഹോസ്പിറ്റൽ അസിസ്റ്റന്റ് പരീക്ഷ ജയിച്ച് ജോലിക്ക് ചേർന്നു. മലേഷ്യയിലുള്ള കാലത്ത് സുഭാഷ് ചന്ദ്രബോസിന്റെ സേനയിൽ പ്രവർത്തിച്ചിരുന്നു. കുട്ടിക്കാലത്തേ സാഹിത്യ തത്പരനായിരുന്ന പിള്ള മലേഷ്യയിൽ വച്ച് ഇംഗ്ലീഷ് സാഹിത്യത്തിൽ ആകൃഷ്ടനാവുകയും സാഹിത്യ രചനകളിൽ ഏർപ്പെടുകയും ചെയ്തു. ഇരുനൂറിൽപ്പരം ഭാവഗീതങ്ങൾ ഇംഗ്ലീഷിൽ നിന്ന് മലയാളത്തിലേക്ക് തർജമ ചെയ്തു. ടാഗോറിന്റെ ചിത്ര, ഇന്ദുലേഖ ഇവയുടെ പരിഭാഷയും കാളിദാസന്റെ വിക്രമോർവശീയവും പരിഭാഷപ്പെടുത്തി. 

1968 ൽ നാട്ടിൽ തിരിച്ചെത്തി, സാഹിത്യ പ്രവർത്തനങ്ങളിൽ ശ്രദ്ധ കേന്ദ്രീകരിച്ചു.  മലയായിലെ ജീവിതത്തെ ആസ്പദമാക്കി ഒരു നോവലും എഴുതി.

## കൃതികൾ
* “നർത്തകിയും ഗായികയും ” 
* “ചിത്ര”
* “ലീലാശുകം “
* “കൊയ്ത്തുകാരൻ ”
* “മുകുളാമോദം”
* “ചന്ദ്രലേഖ ”
## അവലംബം


വർഗ്ഗം:മലയാളകവികൾ
വർഗ്ഗം:വിവർത്തകർ
വർഗ്ഗം:1910-ൽ ജനിച്ചവർ
വർഗ്ഗം:ഫെബ്രുവരി 15-ന് ജനിച്ചവർ
വർഗ്ഗം:ഏപ്രിൽ 8-ന് മരിച്ചവർ
വർഗ്ഗം:1990-ൽ മരിച്ചവർ
ബജ്‌റാം ബെഗാജ്

**ബജ്‌റാം ബെഗാജ്** (ജനനം: 1967 മാർച്ച് 20) ഒരു അൽബേനിയൻ രാഷ്ട്രീയക്കാരനും സൈനിക ഉദ്യോഗസ്ഥനും 2022 മുതൽ അൽബേനിയയുടെ പ്രസിഡന്റ് പദം കയ്യാളുന്ന വ്യക്തിയുമാണ്. ദീർഘകാലം അൽബേനിയൻ സൈന്യത്തിൽ  സേവനമനുഷ്ഠിച്ച അദ്ദേഹം 2020 ജൂലൈ മുതൽ 2022 ജൂൺ വരെ അൽബേനിയൻ സായുധ സേനയുടെ 26-ാമത് ചീഫ് ഓഫ് ജനറൽ സ്റ്റാഫായി സേവനമനുഷ്ഠിച്ചിട്ടുണ്ട്. രാഷ്ട്രീയമായി ഒരു സ്വതന്ത്രനെന്ന നിലയിൽ, 2022 ജൂൺ 3-ന്, 2022 ലെ പ്രസിഡന്റ് തിരഞ്ഞെടുപ്പിന്റെ നാലാം റൗണ്ടിലേക്കുള്ള സ്ഥാനാർത്ഥിയായി ഭരണകക്ഷിയായ സോഷ്യലിസ്റ്റ് പാർട്ടി ബെഗാജിനെ ഔദ്യോഗികമായി നാമനിർദ്ദേശം ചെയ്തു.

## ആദ്യകാലം

### 1967–2021: ആദ്യകാല ജീവിതവും സൈനിക ജീവിതവും
1967 മാർച്ച് 20 ന് അൽബേനിയയിലെ റോഗോഷിനെ നഗരത്തിലാണ് ബജ്രം ബെഗാജ് ജനിച്ചത്. 1989 ൽ ടിറാനയിലെ ഫാക്കൽറ്റി ഓഫ് മെഡിസിനിൽ നിന്ന് ബിരുദം നേടിയ അദ്ദേഹം 1998 ൽ  മെഡിക്കൽ ഓഫീസറായി ജോലി ചെയ്തു. പ്രൊഫഷണൽ ഡോക്ടറേറ്റ് ബിരുദം പൂർത്തിയാക്കിയ ശേഷം, വൈദ്യശാസ്ത്രത്തിൽ "അസോസിയേറ്റ് പ്രൊഫസർ" എന്ന പദവിയും അദ്ദേഹത്തിന് ഉണ്ട്.

31 വർഷത്തെ സൈനിക ജീവിതത്തിനിടയിൽ നിരവധി പരിശീലന സെമിനാറുകളിൽ പങ്കെടുത്തിട്ടുള്ള ബെഗാജ്  സെക്യൂരിറ്റി ആൻഡ് ഡിഫൻസ്, അഡ്വാൻസ്ഡ് പോസ്റ്റ് ഗ്രാജുവേറ്റ് സ്കൂൾ ഓഫ് മെഡിസിൻ, ഗ്യാസ്ട്രോഹെപ്പറ്റോളജിയിൽ പോസ്റ്റ് ഗ്രാജുവേറ്റ് സ്പെഷ്യലൈസേഷൻ, അമേരിക്കൻ ഐക്യനാടുകളിൽ ഹോസ്പിറ്റൽ മാനേജ്മെന്റ് കോഴ്സ്, സ്ട്രാറ്റജിക് മെഡിക്കൽ ലീഡർഷിപ്പ് കോഴ്സ്, ഗ്രീസിൽ നിന്ന് വൈദ്യശാസത്രത്തിൽ ഒരു സ്പെഷ്യലൈസേഷൻ കോഴ്സ്, ഹെൽത്ത് കോഴ്സ് എന്നിവയിൽ കോഴ്സുകൾ പൂർത്തിയാക്കിയിട്ടുണ്ട്.

## വ്യക്തിജീവിതം
അർമാൻഡ ബെഗാജിനെ വിവാഹം കഴിച്ച ബജ്‌റാം ബെഗാജിന് അവരിൽ ഡോറിയൻ, ക്ലാഡ്ഡി എന്നീ രണ്ട് ആൺമക്കളുണ്ട്.

## അവലംബം
കേരള നിയമസഭ അന്താരാഷ്ട്ര പുസ്തകോത്സവം

ലഘുചിത്രം| കേരള നിയമസഭ അന്താരാഷ്ട്ര പുസ്തകോത്സവം
കേരള നിയമസഭയുടെ ആഭിമുഖ്യത്തിൽ സംഘടിപ്പിക്കുന്ന പുസ്തകോത്സവമാണ് **കേരള നിയമസഭ അന്താരാഷ്ട്ര പുസ്തകോത്സവം**. (ആംഗലേയം *Kerala Legislature International Book Festival*KLIBF). ഇന്ത്യ സ്വാന്തന്ത്ര്യം നേടിയതിന്റെ 75 വർഷം ആഘോഷിക്കുന്ന ആസാദി കാ അമൃത് മഹോത്സവത്തിന്റെയും കേരള നിയമസഭ ലൈബ്രറിയുടെ ഒരു വർഷം നീണ്ടുനിൽക്കുന്ന ശതാബ്ദി ആഘോഷങ്ങളുടെയും ഭാഗമായി സംഘടിപ്പിച്ച ഈ പുസ്തകോത്സവം 2023 ജനുവരി 9 നാണ് ഉദ്ഘാടനം ചെയ്തത്. പുസ്തകോത്സവത്തിന്റെ ഒന്നാം എഡിഷൻ 2023 ജനുവരി 9 മുതൽ 15 വരെയും രണ്ടാം എഡിഷൻ 2023 നവംബർ 1 മുതൽ 7 വരെയും മൂന്നാം എഡിഷൻ 2025 ജനുവരി 7 മുതൽ 13 വരെയുമായിരുന്നു സംഘടിപ്പിച്ചത്. നാലാം എഡിഷൻ 2026 ജനുവരി 7 മുതൽ 13 വരെയും നടത്താൻ തീരുമാനിച്ചിരിക്കുന്നു 

## ലോഗോ
ദേശാടന പക്ഷികളും വിവിധ ഭാഷകളിലുള്ള പുസ്തകങ്ങളും സാംസ്കാരിക വിനിമയ പാത്രങ്ങളായും അതിർത്തികൾ ഭേദിക്കുന്നതിലും സമൂഹങ്ങളെ സമ്പന്നമാക്കുന്നതിലും കൗതുകകരമായ സമാനത പങ്കിടുന്നു. ദേശാടനപക്ഷികൾ വലിയ ദൂരങ്ങൾ സഞ്ചരിച്ച് അവയുടെ തനതായ ആവാസവ്യവസ്ഥകളുടെയും പെരുമാറ്റങ്ങളുടെയും അടയാളങ്ങൾ പുതിയ ആവാസവ്യവസ്ഥയിലേക്ക് കൊണ്ടുവരുന്നതുപോലെ, വിവിധ ഭാഷകളിൽ എഴുതിയ പുസ്തകങ്ങൾ വിവിധ സംസ്കാരങ്ങളിൽ നിന്നുള്ള കഥകളും തത്ത്വചിന്തകളും ജീവിതരീതികളും വഹിക്കുന്നു. ഈ പുസ്തകങ്ങൾ, പക്ഷികളെപ്പോലെ, വിദേശ പ്രദേശങ്ങളിൽ ഇറങ്ങുന്നു, അവിടെ അവ വ്യത്യസ്ത ലോകങ്ങളിലേക്കുള്ള ജാലകങ്ങളായി മാറുന്നു, പ്രചോദനവും ജിജ്ഞാസയും പ്രദാനം ചെയ്യുന്നു. ലോകമെമ്പാടുമുള്ള സാംസ്കാരിക വൈവിധ്യത്തെ പ്രതിനിധീകരിക്കുന്ന ഒന്നിലധികം നിറങ്ങളുള്ള ലോഗോ ഈ ആശയത്തിൽ നിന്ന് പ്രചോദനം ഉൾക്കൊണ്ടതാണ്.

## ആദ്യ പതിപ്പ് 2023

## രണ്ടാം പതിപ്പ് 2024

## മൂന്നാം പതിപ്പ് 2025

## നാലാം പതിപ്പ് 2026

## ചിത്രശാല

KLIBF 202511.jpg|പ്രധാന വേദി
KLIBF 202510.jpg|കിഡ്സ് കോർണറിലെ പാവകളി
KLIBF 20259.jpg|പാവകളി
KLIBF 20258.jpg|ഇൻസ്റ്റലേഷൻ
KLIBF 20257.jpg|ഇൻസ്റ്റലേഷൻ
KLIBF 20256.jpg|ഇൻസ്റ്റലേഷൻ
KLIBF 20255.jpg|ഫുഡ്കോർട്ട്
KLIBF 20254.jpg|ഇൻസ്റ്റലേഷൻ
KLIBF 20253.jpg|ഇൻസ്റ്റലേഷൻ
KLIBF 20252.jpg|ഇൻസ്റ്റലേഷൻ
KLIBF 20251.jpg|പ്രധാന വേദി


## അവലംബം

## പുറം കണ്ണികൾ
* വെബ്‍സൈറ്റ് - കേരള നിയമസഭ അന്താരാഷ്ട്ര പുസ്തകോത്സവം
ഇലിർ മെറ്റ

**ഇലിർ റെക്സ്ഹെപ് മെറ്റ** (ജനനം,  24 മാർച്ച് 1969) 2017 മുതൽ 2022 വരെയുള്ള കാലത്ത് അൽബേനിയയുടെ പ്രസിഡന്റായി സേവനമനുഷ്ഠിച്ച ഒരു അൽബേനിയൻ രാഷ്ട്രീയ പ്രവർത്തകനാണ്.

മുമ്പ് 1999 മുതൽ 2002 വരെ അൽബേനിയയുടെ പ്രധാനമന്ത്രിയായി സേവനമനുഷ്ഠിച്ച മെറ്റ, 2013 മുതൽ 2017 വരെ അൽബേനിയൻ പാർലമെന്റിന്റെ സ്പീക്കറായിരുന്നു. ഉപപ്രധാനമന്ത്രി, യൂറോപ്പ്യൻ വിഷയങ്ങൾ ഉൾപ്പെടെയുള്ള വിദേശകാര്യ മന്ത്രി, സാമ്പത്തിക, വ്യാപാര, ഊർജ്ജ മന്ത്രി എന്നീ പദവികളും അദ്ദേഹം ഇക്കാലത്ത് വഹിച്ചു. അതിനുമുമ്പ്, അദ്ദേഹം യൂറോപ്യൻ ഇന്റഗ്രേഷൻ പാർലമെന്ററി കമ്മീഷന്റെ ചെയർമാൻ സ്ഥാനവും വഹിച്ചു. 2004 ൽ അദ്ദേഹം സോഷ്യലിസ്റ്റ് മൂവ്‌മെന്റ് ഫോർ ഇന്റഗ്രേഷൻ എന്ന പാർട്ടി സ്ഥാപിച്ചു.

2017 ഏപ്രിൽ 28 ന്, 140 പാർലമെന്റ് അംഗങ്ങളിൽ നിന്ന് 87 വോട്ടുകൾ നേടിയ മെറ്റ അൽബേനിയയുടെ പ്രസിഡന്റായി തിരഞ്ഞെടുക്കപ്പെട്ടു. 2021 ജൂൺ 9 ന്, അൽബേനിയൻ പാർലമെന്റ് 104 നെതിരെ 7 വോട്ടുകൾക്ക് അദ്ദേഹത്തെ ഔദ്യോഗികമായി ഇംപീച്ച് ചെയ്തതോടെ പാർലമെന്റ് ഇംപീച്ച് ചെയ്ത ചരിത്രത്തിലെ ആദ്യത്തെ അൽബേനിയൻ പ്രസിഡന്റായി അദ്ദേഹം മാറി. 2022 ഫെബ്രുവരി 16-ന് അൽബേനിയയിലെ ഭരണഘടനാ കോടതി ഇംപീച്ച്‌മെന്റ് റദ്ദാക്കുകയും അദ്ദേഹത്തിനെതിരായ ആരോപണങ്ങൾ ഭരണഘടനാ ലംഘനമല്ലെന്ന് വിധിക്കുകയും ചെയ്തു.

## അവലംബം
കലാമണ്ഡലം കെ.ജി. വാസുദേവൻ

പ്രസിദ്ധനായ കഥകളി വിദ്വാനും കലാകാരനുമാണ് **കലാമണ്ഡലം കെ.ജി. വാസുദേവൻ** എന്ന കൊമ്പിൽ ഗോപാലൻ വാസുദേവൻ നായർ. 2010-ലെ കേന്ദ്ര സംഗീത നാടക അക്കാദമി അവാർഡും  2023 ലെ കലാമണ്ഡലം കല്പിതസർവകലാശാലാ ഫെല്ലോഷിപ്പ് ലഭിച്ചിട്ടുണ്ട്.  പ്രശസ്‌തമായ നിരവധി അന്താരാഷ്‌ട്ര ഉത്സവങ്ങളിൽ പ്രഭാഷണ-പ്രദർശനവും കഥകളി അവതരണങ്ങളും നടത്തിയിട്ടുണ്ട്. സദനം ബാലകൃഷ്ണൻ എന്നിവരുൾപ്പെടെ നിരവധി പ്രശസ്ത കലാകാരന്മാരുടെ ഗുരുവാണ്.
## ജീവിതരേഖ
1937-ൽ കേരളത്തിലെ കീരിക്കാട്ട് ഗ്രാമത്തിൽ ജനിച്ചു.  11-ാം വയസ്സിൽ,  അയൽപക്കത്ത് താമസിച്ചിരുന്ന ഏവൂർ രാഘവൻ പിള്ളയുടെ പക്കൽ കഥകളി പരിശീലനം ആരംഭിച്ചു.  14-ആം വയസ്സിൽ കലാമണ്ഡലത്തിലേക്ക് പോയി. അവിടെ കലാമണ്ഡലം രാമൻകുട്ടി നായർ, കലാമണ്ഡലം പത്മനാഭൻ നായർ തുടങ്ങിയവരുടെ ശിക്ഷണത്തിൽ കഥകളിയിലെ കല്ലുവഴി ശൈലിയിൽ പ്രാവീണ്യം നേടി. അദ്ദേഹത്തിൻ്റെ പച്ച, കത്തി വേഷങ്ങൾക്ക് ആരാധകരേറെയുണ്ട്. രുഗ്മാംഗദൻ, നളൻ, ബാഹുകൻ, കൃഷ്ണൻ, കീചകൻ, രാവണൻ എന്നീ കഥാപാത്രങ്ങളുടെ അവതരണം പ്രസിദ്ധി നേടിയതാണ്. കാലകേയവധത്തിലെ ഉർവശിയായും നരകാസുരവധത്തിലെ ലളിതയായും നളചരിതത്തിലെ ദമയന്തിയായോ രുഗ്മാംഗദ ചരിതത്തിലെ മോഹിനിയായോ ഒക്കെ വ്യത്യസ്ത അനുഭവമാണ് വാസുദേവൻ നായർ പ്രേക്ഷകർക്ക് നൽകുന്നത്. 
## പുരസ്കാരങ്ങൾ
* 2010-ലെ കേന്ദ്ര സംഗീത നാടക അക്കാദമി അവാർഡ്
* 2023 ലെ കലാമണ്ഡലം കല്പിതസർവകലാശാലാ ഫെല്ലോഷിപ്പ് ല
* മണ്ണാറശ്ശാല ശ്രീ നാഗരാജ പുരസ്കാരം
## അവലംബം


വർഗ്ഗം:കഥകളി നടന്മാർ
വർഗ്ഗം:കേന്ദ്ര സംഗീതനാടക അക്കാദമി പുരസ്കാരം ലഭിച്ചവർ
വർഗ്ഗം:കലാമണ്ഡലം ഫെലോഷിപ്പ് ലഭിച്ചവർ
കേരള സയൻസ് സ്ലാം

ലഘുചിത്രം|ഐ.ഐ.ടി. പാലക്കാട് നടന്ന ഫൈനൽ മത്സരത്തിൽ നിന്നും
കേരള ശാസ്ത്രസാഹിത്യ പരിഷത്തും ലൂക്ക സയൻസ് പോർട്ടലും ചേർന്ന് കേരളത്തിലെ വിവിധ അക്കാദമിക സ്ഥാപനങ്ങളുടെ സഹകരണത്തോടെ സംഘിപ്പിക്കുന്ന പരിപാടിയാണ് കേരള സയൻസ് സ്ലാം. സയൻസ് ലളിതവും ആകർഷകവുമായി സാധാരണക്കാക്കു പകർന്നുകൊടുക്കൽ (Science Communication) പരിപോഷിപ്പിക്കാൻ ലോകവ്യാപകമായി  നടത്തുന്ന ഒരു പരിപാടിയാണ് സയൻസ് സ്ലാം. സയൻസ് അറിയുന്നവരും അറിയാത്തവരുമായ പ്രേക്ഷകർക്കുമുന്നിൽ യുവശാസ്ത്രജ്ഞർ അവരുടെ ഗവേഷണപ്രോജക്റ്റുകൾ   സാധാരണക്കാരുടെ ഭാഷയിൽ ലളിതമായ ചെറിയ സംഭാഷണത്തിലൂടെ 10 മിനിറ്റുകൊണ്ടു  വിശദീകരിക്കുന്നു. അവതരണത്തിൽ പ്രേക്ഷകരെ പരമാവധി എൻ‌ഗേജ് ചെയ്യിക്കൽ പ്രധാനമാണ്. 

## കേരള സയൻസ് സ്ലാം 2024
ലൂക്കയും കൊച്ചി , കാലിക്കറ്റ് , കണ്ണൂർ സർവ്വകലാശാലകൾ ,  ഗവ. വിമൺസ് കോളേജ് തിരുവനന്തപുരം , ഐ.ഐ.ടി. പാലക്കാട് എന്നിവയുമായി ചേർന്ന് സംഘടിച്ച ഈ പരിപാടിയിൽ നാലു റീജിയണൽ മത്സരങ്ങളിലായി 92 പേർ പങ്കെടുത്തു. ഫൈനൽ സയൻസ് സ്ലാം 2024 ഡിസംബർ 14 ന് ഐ ഐ ടി പാലക്കാട് വെച്ചായിരിന്നു. റിജിയണൽ സ്ലാമുകൾ നടന്ന തിയ്യതികൾ ചുവടെ

* നവംബർ 9 – കൊച്ചി ശാസ്ത്രസാങ്കേതിക സർവ്വകലാശാല
* നവംബർ 16 – ഗവ വിമൺസ് കോളേജ് , തിരുവനന്തപുരം
* നവംബർ 23 – കാലിക്കറ്റ് സർവ്വകലാശാല 
* നവംബർ 30 – കണ്ണൂർ സർവ്വകലാശാല
ലഘുചിത്രം|ഫൈനൽ മത്സരത്തിലെ സദസ്സ്

### വിജയികൾ
സ്നേഹ ദാസ് (ക്യാൻസർ രോഗികളുടെ ഹൃദയാരോഗ്യത്തിന് കൂണുകൾ), ബിജീഷ് സി. (കേരളത്തിലെ വിഷക്കൂണുകളും കൂൺ വിഷബാധയും), ആദിത്യാ സാൽബി ( ക്യാൻസർ ചികിത്സയ്ക്ക് നവീന മാർഗവുമായി നാനോ ഗോൾഡ്) എന്നിവർ രണ്ടാം സ്ഥാനം നേടി. ജല്ലിന്റെ മായാലോകം, സെലിൻ റൂത്ത് ( ജെൽ വസ്തുക്കളുടെ മായാലോകം) യദുകൃഷ്ണൻ പി. ( സസ്യ ലോകത്തെ സൺസ്ക്രീം ഉൽപാദനവും നിയന്ത്രണവും) എന്നിവർക്ക് മൂന്നാം സ്ഥാനവും ലഭിച്ചു. ഇവർക്ക് യഥാക്രമം 20,000 രൂപ, 10000 രൂപ ക്യാഷ് അവാർഡും സർട്ടിഫിക്കറ്റും ഫലകവും ലഭിച്ചു.
## അവലംബം

വർഗ്ഗം:കേരള ശാസ്ത്രസാഹിത്യ പരിഷത്തിന്റെ പരിപാടികൾ
വർഗ്ഗം:കേരള ശാസ്ത്രസാഹിത്യ പരിഷത്ത്
2025 ഐസിസി ചാമ്പ്യൻസ് ട്രോഫി

2025 ഫെബ്രുവരി 19 മുതൽ മാർച്ച് 9 വരെ പാകിസ്താനിലും  യുഎഇയിലും നടന്ന ഏകദിന അന്താരാഷ്ട്ര ക്രിക്കറ്റ് മത്സരമാണ്‌ **ഐ.സി.സി ചാമ്പ്യൻസ് ട്രോഫി 2025**. ഐ.സി.സി. നോക്കൗട്ട് എന്നു മുൻപറിയപ്പെട്ടിരുന്ന ഐ.സി.സി. ചാമ്പ്യൻസ് ട്രോഫിയുടെ ഒൻപതാമത്തെ പതിപ്പായിരുന്നു ഇത്. ഫൈനലിൽ ന്യൂസിലൻഡിനെ പരാജയപ്പെടുത്തി ഇന്ത്യ കിരീടം നേടി.

## ഗ്രൂപ്പ് ഘട്ടം
### ഗ്രൂപ്പ് എ

### ഗ്രൂപ്പ് ബി

## സ്ഥിതിവിവരണ കണക്കുകൾ

### കൂടുതൽ റൺസ്

### കൂടുതൽ വിക്കെട്ടുകൾ

## ടൂർണമെന്റിലെ ടീം
മാർച്ച് 10-ാം തീയതി ടൂർണമെന്റിലെ ടീമിനെ പ്രഖ്യാപിച്ചു. രവീന്ദ്ര ജഡേജയുടെ മൊത്തത്തിനുള്ള പ്രകടനത്തിന് ടൂർണമെന്റിലെ താരമായും മിച്ചൽ സാന്റ്നെറെ ടീമിന്റെ ക്യാപ്റ്റനായും ഐസിസി പ്രഖ്യാപിച്ചു.

### അവലംബങ്ങൾ

വർഗ്ഗം:ഐ.സി.സി. ചാമ്പ്യൻസ് ട്രോഫി മത്സരങ്ങൾ
മോണിക്ക ക്രിയെമാധി

**മോണിക്ക ക്രിയെമാധി** (ജനനം: 1974 ഏപ്രിൽ 9) ഒരു അൽബേനിയൻ രാഷ്ട്രീയക്കാരിയും പാർലമെന്റ് അംഗവും സോഷ്യലിസ്റ്റ് മൂവ്‌മെന്റ് ഫോർ ഇന്റഗ്രേഷൻ പാർട്ടിയുടെ മുൻ നേതാവുമാണ്. അൽബേനിയയുടെ മുൻ പ്രസിഡന്റ് ഇലിർ മെറ്റയുടെ ഭാര്യ കൂടിയാണ് മോണിക്ക. മോണിക്ക ക്രിയെമാധി അൽബേനിയയുടെ പ്രഥമ വനിത സ്ഥാനം നിരസിക്കുകയും പകരം ആ പദവി മൂത്ത മകൾ ബോറയ്ക്ക് നൽകുകയും ചെയ്തിരുന്നു.

## ആദ്യകാലം
1974 ഏപ്രിൽ 9 ന് ടിറാനയിലെ ക്രിയെമാധി കുടുംബത്തിലാണ് അവർ ജനിച്ചത്. "ബിഗ് ഹെഡ്" എന്ന് അർത്ഥം വരുന്ന അവരുടെ കുടുംബപ്പേര്, അവരുടെ കുടുംബങ്ങൾ മുൻകാലങ്ങളിൽ നേതാക്കളായിരുന്നു എന്നാണ്. 1992 ൽ,പ്രകൃതി ശാസ്ത്ര ഫാക്കൽറ്റിയിലെ  ജൈവ-രസതന്ത്ര ബ്രാഞ്ചിൽ  പഠിക്കാനുള്ള അവകാശം അവർ നേടി. 1999-ൽ, ഗാർമിഷ്-പാർട്ടൻകിർച്ചനിലെ ജോർജ്ജ് മാർഷൽ സെന്ററിൽ പ്രാദേശിക സുരക്ഷാ നയങ്ങളിൽ അവർ പഠനം നടത്തി. 2000-2002 കാലഘട്ടത്തിൽ നെബ്രാസ്ക സർവകലാശാലയുമായി സഹകരിച്ച് ടിറാന സർവകലാശാലയിലെ സാമ്പത്തിക ശാസ്ത്ര ഫാക്കൽറ്റിയിൽ മാസ്റ്റർ ഓഫ് ബിസിനസ് അഡ്മിനിസ്ട്രേഷനിൽ പഠനം നടത്തി. ടിറാന സർവകലാശാലയിലെ സാമ്പത്തിക ശാസ്ത്ര ഫാക്കൽറ്റിയിൽ നിന്ന് മറ്റ് ബിരുദാനന്തര ബിരുദ പഠനങ്ങളും അവർ നടത്തിയിട്ടുണ്ട്. അൽബേനിയൻ രാഷ്ട്രീയക്കാരനായ ഇലിർ മെറ്റയെ വിവാഹം കഴിച്ച അവർക്ക്, അദ്ദേഹത്തിൽ മൂന്ന് കുട്ടികളുണ്ട്.

## അവലംബം
കാവുമ്പായി ബാലകൃഷ്ണൻ

കേരളത്തിലെ ഒരു ശാസ്ത്രപ്രചാരകനും അധ്യാപകനുമാണ് **കാവുമ്പായി ബാലകൃഷ്ണൻ**. കണ്ണൂർ ജില്ലയിലെ കാവുമ്പായിയിൽ ജനിച്ചു. കോഴിക്കോട് സർവകലാശാലയിൽനിന്ന് പിഎച്ച്.ഡി. നേടി. 27 വർഷം തൃശ്ശൂർ ശ്രീകേരളവർമ കോളേജിൽ മലയാളവിഭാഗത്തിൽ അധ്യാപകനായിരുന്നു. കേരള ശാസ്ത്രസാഹിത്യ പരിഷത്തിന്റെ ജനറൽ സെക്രട്ടറിയായും പ്രസിഡണ്ടായും പ്രസിദ്ധീകരണസമിതി ചെയർമാനായും കൺവീനറായും പ്രവർത്തിച്ചിട്ടുണ്ട്. 
## മറ്റുചുമതലകൾ
കോഴിക്കോട് സർവകലാശാലയിലെ മലയാളം PG ബോർഡ് ഓഫ് സ്റ്റഡീസിന്റെ ചെയർമാനും PG ബോർഡ് ഓഫ് സ്റ്റഡീസിലും ഭാഷാ ഫാക്കൽറ്റിയിലും അംഗവും ആയിരുന്നു. കേരള സാക്ഷരതാമിഷൻ അഥോറിറ്റി എക്‌സിക്യൂട്ടീവ് കമ്മിറ്റിയിലും പുരോഗമന കലാസാഹിത്യസംഘം സംസ്ഥാന കമ്മിറ്റിയിലും കേരള സ്റ്റേറ്റ് റിസോഴ്‌സ് സെന്റർ എക്‌സിക്യൂട്ടീവ് കമ്മറ്റിയിലും അംഗമായിരുന്നു. ഇപ്പോൾ മലയാളം മിഷൻ ഭരണസമിതി അംഗമാണ്. 
## കൃതികൾ
# വിദ്യാഭ്യാസം സർഗാത്മകജീവിതത്തിന് (വിവർത്തനം)
# മലയാള ശാസ്ത്രസാഹിത്യ പ്രസ്ഥാനം : ഒരു പഠനം 
# വിജ്ഞാനമലയാളം
# പി.കെ.കോരുമാസ്റ്റർ (ജീവചരിത്രം)
## എഡിറ്റ് ചെയ്ത കൃതികൾ
# ശാസ്ത്രവും മതനിരപേക്ഷതയും
# പ്രതിബദ്ധതയുടെ ഗാഥകൾ
# സി.ജി. ജനകീയശാസ്ത്രം ജീവിതം
# കേരളം രാഷ്ട്രത്തിനുള്ള റിപ്പോർട്ട്ന
# മ്മുടെ ഭാഷ നമ്മുടെ സംസ്‌കാരം
# ഇന്ത്യൻ സമൂഹവും ജനകീയശാസ്ത്രപ്രസ്ഥാനങ്ങളും
# മറ്റൊരു കേരളം സങ്കല്പങ്ങൾ സമീപനങ്ങൾ
# ഇ.എം.എസ്. ഓർമപ്പുസ്തകം
# ജീവിച്ചിടുന്നു മൃതിയിൽ
# എം.സി.നമ്പൂതിരിപ്പാടിന്റെ തെരഞ്ഞെടുത്ത ലേഖനങ്ങൾ
## പുരസ്കാരങ്ങൾ
* മികച്ച വൈജ്ഞാനികസാഹിത്യത്തിനുള്ള 2008ലെ ഗുരുദർശന അവാർഡ് *(കൃതി - മലയാള ശാസ്ത്രസാഹിത്യ പ്രസ്ഥാനം : ഒരു പഠനം)*
* 2010 ലെ അബുദാബി ശക്തി അവാർഡ് *(കൃതി - മലയാള ശാസ്ത്രസാഹിത്യ പ്രസ്ഥാനം : ഒരു പഠനം)*

## കുടുംബം
ഭാര്യ : ഡോ. എം.ടി.കനകമണി, കാർഷിക സർവകലാശാലയിൽനിന്ന് വിരമിച്ചു. മകൾ : ഡോ. ശ്രീലക്ഷ്മി  
വിലാസം : 'സ്വാതി', ശങ്കരയ്യർ റോഡ്, തൃശ്ശൂർ-680004
## അവലംബം

വർഗ്ഗം:എഴുത്തുകാർ
വർഗ്ഗം:ശാസ്ത്ര എഴുത്തുകാർ
വർഗ്ഗം:ശാസ്ത്രപ്രചാരകർ
വർഗ്ഗം:കേരള ശാസ്ത്രസാഹിത്യ പരിഷത്ത് പ്രവർത്തകർ
ജൂനിയർ ചേമ്പർ ഇന്റർനാഷണൽ (ജെ.സി.ഐ)

**ജൂനിയർ ചേംബർ ഇന്റർനാഷണൽ** (JCI) എന്നത് 1915-ൽ അമേരിക്കയിലെ സെന്റ് ലൂയിസിൽ സ്ഥാപിതമായ ഒരു അന്താരാഷ്ട്ര സന്നദ്ധ സംഘടനയാണ്. 18 വയസ്സുള്ള ഹെൻറി ഗീസെൻബിയർ ജൂനിയർ ആണ് ഈ സംഘടന സ്ഥാപിച്ചത്.

## ചരിത്രം
ജൂനിയർ ചേംബർ ഇന്റർനാഷണലിന്റെ (JCI) തുടക്കം 1915 ഒക്ടോബർ 13ന് ആയിരുന്നു. അന്ന് യംഗ് മെൻസ് പ്രോഗ്രസീവ് സിവിക് അസോസിയേഷൻ (YMPCA) എന്ന പേരിലാണ് സംഘടന രൂപം കൊണ്ടത്. കാലക്രമേണ സംഘടന വളർച്ചയുടെ പാതയിലൂടെ സഞ്ചരിച്ചു. ആദ്യം ജൂനിയർ സിറ്റിസൺസ് എന്നും പിന്നീട് ജൂനിയർ ചേംബർ ഓഫ് കൊമേഴ്‌സ് എന്നും പേരുകൾ മാറി മാറി വന്നു.

1944-ൽ സംഘടനയുടെ ചരിത്രത്തിലെ സുപ്രധാന വഴിത്തിരിവ് സംഭവിച്ചു. മെക്സിക്കോ സിറ്റിയിൽ വച്ച് നടന്ന സമ്മേളനത്തിൽ സംഘടന ജൂനിയർ ചേംബർ ഇന്റർനാഷണൽ (JCI) എന്ന പേരിൽ അന്താരാഷ്ട്ര സംഘടനയായി മാറി. ഒരു നൂറ്റാണ്ട് പിന്നിട്ട സംഘടന 2015-ൽ ശതാബ്ദി ആഘോഷങ്ങൾ നടത്തി. ഒരു ചെറിയ പ്രാദേശിക സംഘടനയിൽ നിന്നും ലോകമെമ്പാടും വ്യാപിച്ച ഒരു അന്താരാഷ്ട്ര സംഘടനയായി JCI വളർന്നു.

## അംഗത്വം
ആദ്യകാലത്ത് 32 അംഗങ്ങളുമായി ആരംഭിച്ച സംഘടന പിന്നീട് അന്താരാഷ്ട്ര തലത്തിലേക്ക് വളർന്നു. യുണൈറ്റഡ് സ്റ്റേറ്റ്സ്, കോസ്റ്റാറിക്ക, എൽ സാൽവഡോർ, ഗ്വാട്ടിമാല, ഹോണ്ടുറാസ്, മെക്സിക്കോ, നിക്കരാഗ്വ, പനാമ തുടങ്ങിയ രാജ്യങ്ങൾ ആദ്യകാല അംഗങ്ങളായിരുന്നു.

## സംഘടനാ ഘടന
ജെസിഐ മൂന്ന് തലങ്ങളിലായി പ്രവർത്തിക്കുന്നു:

### പ്രാദേശിക സംഘടനകൾ (LO)
പ്രാദേശിക ബോർഡ് നേതൃത്വം നൽകുന്നു

മിക്ക പ്രവർത്തനങ്ങളും ഈ തലത്തിലാണ് നടക്കുന്നത്

കോൺഫറൻസുകൾ, പ്രോജക്ടുകൾ, പ്രാദേശിക പ്രസിദ്ധീകരണങ്ങൾ എന്നിവ നടത്തുന്നു

### ദേശീയ സംഘടനകൾ (NO)
ദേശീയ ബോർഡ് നിയന്ത്രിക്കുന്നു

പ്രാദേശിക സംഘടനകളുടെ കൂട്ടായ്മ

### അന്താരാഷ്ട്ര സംഘടന
എല്ലാ ദേശീയ സംഘടനകളും ഇതിന്റെ ഭാഗമാണ്

ആറ് ഭാഷകളിൽ "ജെസിഐ വേൾഡ്" എന്ന ത്രൈമാസിക പ്രസിദ്ധീകരിക്കുന്നു

വാർഷിക ജെസിഐ വേൾഡ് കോൺഗ്രസ് നവംബറിൽ നടത്തുന്നു

മേഖലാ തലത്തിൽ ജെസിഐ ഏരിയ കോൺഫറൻസുകളും സംഘടിപ്പിക്കുന്നു

## See also

* Active citizenship
* List of presidents of the Junior Chamber International
* Time for Citizenship
* Global citizenship
* United Nations
## അവലംബം

വർഗ്ഗം:അന്താരാഷ്ട്ര സംഘടനകൾ
സമാധി (മന്ദിരം)

[വലത്ത്‌|ലഘുചിത്രം| [ലാഹോർ|ലാഹോറിലെ സിഖ് മഹാരാജാവായ രഞ്ജിത് സിങ്ങിന്റെ സമാധി]]
ഹിന്ദുമതം, സിഖ് മതം, സൂഫിസം എന്നിവയിൽ **സമാധി** (  ) അല്ലെങ്കിൽ **സമാധി മന്ദിരം** എന്നത് മരിച്ചവരുടെ സ്മാരകമായി നിർമ്മിക്കുന്ന ഒരു ആരാധനാലയം അല്ലെങ്കിൽ സ്മാരകമാണ് (ഒരു ശവകുടീരം പോലെ).    ഈ സമാധി മന്ദിരത്തിൽ മരിച്ച വ്യക്തിയുടെ ഭൗതികാവശിഷ്ടം ഉണ്ടാവാനും ഇല്ലാതിരിക്കാനും സാദ്ധ്യതയുണ്ട്. ഹിന്ദുമത പാരമ്പര്യത്തിൽ സന്യാസിമാരോ ഗുരുക്കന്മാരോ ആയി കണക്കാക്കപ്പെടുന്ന ആളുകളെ അനുസ്മരിക്കുന്നതിനാണ് സമാധി സ്ഥലങ്ങൾ പലപ്പോഴും നിർമ്മിച്ചിരിക്കുന്നത്.  
ലഘുചിത്രം| ഗുജറാത്തിലെ ഭുജിലെ കച്ചിലെ രാജാക്കന്മാരുടെ സമാധി സ്ഥലം. ഇത് നശിപ്പിക്കപ്പെട്ട അവസ്ഥയിലാണ്.
സിഖ് മതത്തിൽ, "സമാധി" എന്ന പദം മതപരവും രാഷ്ട്രീയവുമായ പ്രമുഖ വ്യക്തികളുടെ ശവകുടീരങ്ങളെ സൂചിപ്പിക്കാൻ ഉപയോഗിക്കുന്നു. ഉദാഹരണമായി ലാഹോറിലെ രഞ്ജിത് സിങ്ങിന്റെ സമാധിയും ലാഹോറിനടുത്തുള്ള മഹാരാജ ഷേർ സിങ്ങിന്റെ സമാധിയും ഇത്തരത്തിലുള്ളതാണ്. ഹിന്ദു മതത്തിൽ ഇത്തരത്തിലുള്ള കെട്ടിടങ്ങളെ സാധാരണയായി *ഛത്രി* എന്ന് വിളിക്കുന്നു.  മറാത്ത സാമ്രാജ്യത്തിലെ വ്യക്തികൾ പലപ്പോഴും "സമാധി" എന്ന പദം ഉപയോഗിക്കുന്നു. "സമാധി" എന്ന് വിളിക്കപ്പെടുന്ന കെട്ടിടങ്ങളുടെ രൂപങ്ങൾ വളരെ വ്യത്യസ്തങ്ങളായ രീതിയിലുള്ളവയാണ്. ഗുജറാത്തിലെയും സിന്ധിലെയും ചില ഭാഗങ്ങളിൽ ഒരു കാലത്ത് സാധാരണമായിരുന്ന  പാലിയ എന്നു വിളിക്കപ്പെടുന്ന വീരശില സ്മാരക സ്തൂപത്തിനെയും സമാധി എന്ന് വിളിക്കാറുണ്ട്.  തുറന്നഛത്രി പോലുള്ള ചെറിയ സ്മാരക നിർമ്മിതികൾക്ക് ഉദാഹരണമാണിവ.

ഇന്ത്യയിൽ ഹിന്ദുക്കളുടെ മരണശേഷം ശവസംസ്‌കാരം നടത്തുന്നതാണ് പതിവ് രീതി. അതേസമയം ഹിന്ദുമതത്തിൽ സമാധി പൊതുവെ "യോഗാഗ്നിയാൽ ശുദ്ധീകരിക്കപ്പെട്ട"   സന്യാസികൾ പോലുള്ള വളരെ വിശിഷ്ട വ്യക്തികൾക്കായി നീക്കിവച്ചിരിക്കുന്നു. ഇത്തരം സമാധിയിൽ സാധാരണയായി ശവസംസ്കാരത്തിനുപകരം അടക്കം ചെയ്യലാണ് നടത്തുന്നത്. 

## സമാധി മന്ദിരങ്ങൾ
പതിമൂന്നാം നൂറ്റാണ്ടിലെ വാർക്കാരി സന്യാസിയായിരുന്ന ജ്ഞാനേശ്വർ സഞ്ജീവൻ സമാധിയടയുകയോ സമാധി സംസ്ഥാനത്ത് സ്വയം കുഴിച്ചിടുകയോ ചെയ്ത.  മഹാരാഷ്ട്രയിലെ അലണ്ടി പട്ടണത്തിലാണ് ഈ സമാധി സ്ഥിതിചെയ്യുന്നത്. ഇന്ത്യയിലെ പ്രശസ്തമായ തീർത്ഥാടന കേന്ദ്രങ്ങളിലൊന്നാണ് ഈ സമാധി. 

ഇസ്‌കോണിന്റെ ("ഹരേ കൃഷ്ണ പ്രസ്ഥാനം" എന്നറിയപ്പെടുന്നത്) സ്ഥാപകനായ എസി ഭക്തിവേദാന്ത സ്വാമി പ്രഭുപാദ (മ. 1977) സ്മരണാർത്ഥം പശ്ചിമ ബംഗാളിലെ മായാപൂരിൽ ഒരു വലിയ സമാധി മന്ദിരം നി‌ർമ്മിച്ചിട്ടുണ്ട്.
പ്രമാണം:Sankaracharya_samathi.jpg|പകരം=Samadhi of Sri Adi Shankaracharya| ശ്രീ ആദിശങ്കരാചാര്യരുടെ സമാധി
പ്രമാണം:Kanhoji_Angre_Samadhi_-_कान्होजी_आंग्रे_समाधी_1.JPG|പകരം=Samadhi of the Maratha admiral Kanhoji Angre| മറാത്ത അഡ്മിറൽ കൻഹോജി ആംഗ്രെയുടെ സമാധി
പ്രമാണം:Appayya_Dikshitar_samadhi.jpg|പകരം=Small shrine for Appayya Dikshita, with lingam, Thiruvalangadu, Tamil Nadu| അപ്പയ്യ ദീക്ഷിതയ്‌ക്കുള്ള ചെറിയ ശ്രീകോവിൽ, ലിംഗം സഹിതം, തിരുവലങ്ങാട്, തമിഴ്‌നാട്
പ്രമാണം:Changdeo_samadhi_2012.jpg|പകരം=Samadhi with image, Maharashtra| പ്രതിമയോടുകൂടിയ സമാധി, മഹാരാഷ്ട്ര
പ്രമാണം:Samadhi_near_chatri3.JPG|പകരം=Paliya memorials, Bhuj, Gujarat| പാലിയ സ്മാരകങ്ങൾ, ഭുജ്, ഗുജറാത്ത്
പ്രമാണം:Jijamata_Samadhi_at_Pachad,_Raigadh,_Maharashtra.jpg|പകരം=Samadhi of Jijabai, the mother of the Maratha emperor Chatrapati Shivaji Maharaj, Pachad, Raigadh, Maharashtra| മറാത്താ ചക്രവർത്തിയായ ഛത്രപതി ശിവജി മഹാരാജിന്റെ അമ്മ ജിജാബായിയുടെ സമാധി, പച്ചാഡ്, റായ്ഗഡ്, മഹാരാഷ്ട്ര


## ഇതും കാണുക

* സ്തൂപം

## അവലംബങ്ങൾ

### ബിബ്ലിയോഗ്രഫി

* 
* 
* 

## പുറത്തേക്കുള്ള കണ്ണികൾ

വർഗ്ഗം:ഇന്ത്യയിലെ സ്മാരകങ്ങൾ
പി.സി. സോളങ്കി

രാജസ്ഥാനിലെ ജോധ്പൂരിൽ നിന്നുള്ള അഭിഭാഷകനാണ് **പി.സി. സോളങ്കി** എന്നറിയപ്പെടുന്ന **പൂനം ചന്ദ് സോളങ്കി**. 1996ൽ രാജസ്ഥാൻ ബാർ കൌൺസിലിൽ എൻറോൾ ചെയ്ത അദ്ദേഹം സുപ്രീം കോടതി വരെയുള്ള വിവിധ കോടതികളിൽ കേസുകൾ വാദിച്ചിരുന്നു.

ആശാറാം ബാപ്പുവിനെതിരായ കേസിൽ പീഢിതയായ പെൺകുട്ടിക്കായി വാദിച്ചതിലൂടെയാണ് സോളങ്കി പ്രസിദ്ധി നേടിയത്. പെൺകുട്ടിയുടെ മാതാപിതാക്കളുടെ അഭ്യർത്ഥന സ്വീകരിച്ച് കേസ് വാദിച്ചുതുടങ്ങിയ അദ്ദേഹം നീണ്ട അഞ്ചുവർഷങ്ങൾ അതിനായി ചെലവിട്ടു. 2018-ൽ ആശാറാമിനെ ജീവപര്യന്തം തടവിന് ശിക്ഷിച്ചു. 

ഈ സംഭവത്തെ ആസ്പദമാക്കി സോളങ്കി കൂടി പങ്കാളിയായി രചിച്ച സിർഫ് ഏക് ബന്ദാ കാഫീ ഹെ എന്ന ചലചിത്രം ഏറെ ശ്രദ്ധിക്കപ്പെട്ടിരുന്നു. കാരവൻ എന്ന പേരിൽ ഒരു ഗ്രന്ഥവും അദ്ദേഹത്തിന്റേതായി ഉണ്ട്.

## അവലംബം

വർഗ്ഗം:ജീവിച്ചിരിക്കുന്നവർ
വർഗ്ഗം:ഇന്ത്യൻ അഭിഭാഷകർ